ועדת הכלכלה, כנסת 19, פרוטוקול מספר 42, 2013-07-01 11:45

אבישי ברוורמן: רבותי חברי הכנסת, מכובדי, מפקד גלי צה"ל ירון דקל, נציגי המוסדות.

אבישי ברוורמן: אני אמרתי קודם שהייתה פה שתיקה לפני שהתחיל השידור.

אבישי ברוורמן: אני מזכיר שהיום, אומנות הדיבור וכמה שיותר להופיע בפייסבוק ובטוויטר הופך את האדם לחשוב ורציני.

אבישי ברוורמן: היה פעם שר בממשלת ישראל, שאני חושב שרק אנשים עם קרחות ושיער לבן כמו האנשים שיושבים מולי – לא משמאלי או מימיני – זוכרים.

אבישי ברוורמן: קראו לו: חיים גבתי.

אבישי ברוורמן: חיים גבתי היה שר חקלאות, אחד השרים הטובים בתולדות מדינת ישראל – אבל הוא כמעט לא דיבר.

אבישי ברוורמן: אנשים שמעשיהם גדולים ממילותיהם – הם האנשים.

אבישי ברוורמן: יום אחד, בישיבת ממשלה, אמר מספר דברים.

אבישי ברוורמן: ראשת הממשלה גולדה מאיר אמר לו: גבתי, אמרת דברי חוכמה.

אבישי ברוורמן: אמר לה: דברי חוכמה – אבל למעלת שתיקה לא הגיעו.

אבישי ברוורמן: הלוואי ובכנת ישראל היו יותר מקשיבים ופחות מדברים, אבל היום אנחנו בעניין דיבור.

אבישי ברוורמן: שר הביטחון פנה אלי כדי שאנחנו נעביר את תקנות גלי צה"ל, התשע"ג-2013.

אבישי ברוורמן: אני מבקש להתחיל בהצגה מנציגי משרד הביטחון, מפקד גלי צה"ל ירון דקל, האם אתה תפתח?

<ירון דקל: תודה, אדוני היושב-ראש, אני רוצה להדגיש – מדובר בתקנות ששר הביטחון מבקש להתקין ולא בחוק גלי צה"ל שהוא דיון נפרד שאני מניח ומקווה שיגיע לוועדה בראשותך בקרוב.

<ירון דקל: התקנות האלה, בעיקרן, הן הגבלות ואיסורים על גלי צה"ל.

<ירון דקל: כיוון שגלי צה"ל כתחנה צבאית-ציבורית לא יכולה לשדר ככל העולה על רוחה, היא לא משדרת פרסומות כמו המתחרות – הרדיו הממלכתי, רשת ב' או רשות השידור וגם לא כמו התחנות האזוריות.

<ירון דקל: מדובר, לפיכך, בתקנות.

<ירון דקל: אבל ללא התקנות האלה, יהיה קשה מאוד לקיים את השידור כפי שאנחנו מקיימים אותו על פי הוראת השעה שוועדות כלכלה לדורותיהן האריכו.

<ירון דקל: אנחנו מקווים שהוראות השעה יהפכו לחוק קבוע.

<ירון דקל: בעיני כמפקד התחנה בשנה ורבע האחרונות, גלי צה"ל הוא כלי תקשורת ציבורי שהוא מופת לעבודה עיתונאית שאיננה מחויבת לבעלי הון וגם לא למפלגות כלשהן אלא משקפת את מגוון הדעות - - -

אבישי ברוורמן: ולא לשר הביטחון.

<ירון דקל: לא לשר הביטחון.

<ירון דקל: שר הביטחון אמנם ממנה את מפקד התחנה, אבל למפקד התחנה יש עצמאות מוחלטת בכל מה שקשור למהות השידור ולתוכן השידור.

<ירון דקל: גלי צה"ל וגם גלגל"צ – וצריך לזכור שמדובר גם בגלגל"צ שהיא תחנת שידור שעוסקת בבטיחות בדרכים ובמניעת תאונות דרכים – זקוקות לחסויות ולתשדיר השירות כדי להתקיים והסיבה היא, המטרה העיקרית, כדי להקל על הנטל של מערכת הביטחון.

<ירון דקל: כולנו ערים לכך שתקציב הביטחון הוא תקציב שעומד להצטמצם.

<ירון דקל: בעבר, מערכת הביטחון החליטה שאם יש דרך חוקית - - -

אבישי ברוורמן: אתה חושב כך, מר דקל?

אבישי ברוורמן: אני לא בטוח שהוא עומד להצטמצם.

אבישי ברוורמן: אמרו שהוא יצטמצם, אבל אם אתה שואל אותי – הוא לא יצטמצם.

<מיקי מירו: הוא תמיד גדל.

<ירון דקל: אם יהיו קיצוצים, אדוני היושב-ראש, הם לא יפסחו על גלי צה"ל, ואנחנו מרגישים את זה כבר עכשיו.

<ירון דקל: לכן גלי צה"ל וגלגל"צ זקוקות לאותו נתח פרסומי של תשדירי שירות וחסויות.

<ירון דקל: אני רוצה להדגיש שעיקר השידורים הם של מלכ"רים, של עמותות, של מוסדות חינוך, של יחידות צה"ל בהווה ויחידות מילואים.

<ירון דקל: רק כ-15%, פחות או יותר, מ-13% עד 18% הם תשדירי החסות המסחריים שפותחים את השעה: התחזית בחסותX או התחזית בחסותY.

<ירון דקל: מדובר באחוז מאוד-מאוד קטן שהוא אחוז מסחרי.

<ירון דקל: אנחנו מקפידים שרוב השידורים – בתשדירי החסות אנחנו שומעים את יחידה 8200, אתם שומעים את מדרשת רופין, אתם שומעים מדרשות ומכללות, זה עיקר התשדירים שמהם אנחנו מתקיימים.

<ירון דקל: בסופו של דבר הכסף הולך למימון פעולות שגלי צה"ל חייבת לעשות ואני אתן רק דוגמה אחת כדי לסבר את אוזניהם של מכובדי חברי הכנסת:

<ירון דקל: בתחילת תפקידי עמדה לנגד עיני סוגיית המשדרים שבאמצעותם אנחנו משדרים והעובדה שבפריפריה, וגם ביהודה ושומרון, לא שומעים אותנו כהלכה: לא בכביש הערבה, לא בקריית שמונה.

<ירון דקל: בעקבות עבודה שעשה אגף התקשוב בצה"ל הוא מצא שיש צורך להעביר את המשדרים לתחזוקת בזק, כיוון שבזק מתחזקת את המשדרים של רשות השידור, היא יודעת איך לתחזק.

<ירון דקל: צה"ל נפרד מתחזוקת משדרים – אין לו עוד תחנות שידור.

<ירון דקל: יש לכך עלות – אני כמפקד התחנה, התחייבתי שגלי צה"ל תממן מדי שנה ב-2 מיליון שקל את עלות המשדרים, כרבע מהעלות הכוללת שלהם, כדי שישמעו אותנו גם בכביש הערבה, גם באריאל וגם בקריית שמונה.

<ירון דקל: לכך מיועד הכסף, למעשה.

<ירון דקל: גלי צה"ל עוברת שורה של רפורמות – למרות שאנחנו לא דנים כרגע בחוק גלי צה"ל ואני בטוח שיישאלו לא מעט שאלות – גם בתחום ההתייעלות וגם במבנה הארגוני: רק לאחרונה צמצמנו 8 מחלקות ואיחדנו אותן למחלקה אחת.

<ירון דקל: אבל גם רפורמה בשאלה מי מתקבל לגלי צה"ל.

<ירון דקל: בקורס הקדם-צבאי הקרוב שייפח באוגוסט, אנחנו אמורים לקבל כ-35 מועמדים לשירות ביטחון, מתוכם שליש הם מהפריפריה.

<ירון דקל: שמנו דגש חזק מאוד על הפריפריה.

<ירון דקל: 9 מבין המועמדים הם ממחנה הציונות הדתית – לא בגלל שהם ציוניים-דתיים אלא בגלל שהם טובים.

<ירון דקל: אני חושב שזה יחזק את היכולת של גלי צה"ל להתחבר, כפי שאנחנו רוצים, לכל חלקי האוכלוסייה מדן ועד אילת בכל מקום שבו מאזינים לגלי צה"ל, ואין זה משנה מאיזה רקע או מאיזה מוצא.

<ירון דקל: גם בתחום המשדרים, אמרתי, זהו סוג של רפורמה שיגדיל את היכולת להאזין לנו במקומות שלא האזינו לנו קודם לכן.

<ירון דקל: גלי צה"ל היא תחנה צבאית-ציבורית ואני מדגיש צבאית-ציבורית.

<ירון דקל: מכון המחקר של הכנסת ערך פעם דיון בשאלה כמה דקות צבאיות יש בגלי צה"ל?

<ירון דקל: האם היא תחנה באמת צבאית או לא צבאית?

<ירון דקל: אני חושב שהמדידה הזו היא מדידה שלא במקומה.

<ירון דקל: לפני שבועיים-שלושה עשינו יום לחטיבת גבעתי.

<ירון דקל: אף אחד לא מדד את יום השידורים לחטיבת גבעתי כמה דקות שידור זה.

<ירון דקל: כשיש פרויקט בעשור האחרון בגלי צה"ל שנקרא "עוד מעט נהפוך לשיר", שמנציח את שירי הנופלים באופן שלא נעשה קודם לכן, לפני שהפרויקט הזה הוקם על-ידי גלי צה"ל, איש לא מודד את העניין הזה.

<ירון דקל: גלי צה"ל היא תחנה צבאית.

<ירון דקל: הערכים של שירות בצה"ל, של פטריוטיזם אינם זרים לה, וכך גם היא צריכה להיות לפי תפיסתי כמפקד התחנה, ולכן מדידת, כימות של הדקה הזאת מול הדקה הזאת היא לא נכונה בעיני.

אבישי ברוורמן: מקובל, כן.

<ירון דקל: בשורה התחתונה, אני אדגיש שהתקנות האלה הן המכשיר שבסופו של דבר מאפשר לנו יכולת להתקיים.

<ירון דקל: כ-50% מתקציב גלי צה"ל מגיע מהחסויות ומתשדירי השירות שהתקנות של שר הביטחון מונחות לפניכם - - -

איילת שקד: זה 17 מיליון?

<ירון דקל: פחות או יותר.

איילת שקד: אבל המדינה נותנת 23 מיליון, לא?

<ירון דקל: אמרתי, כ-50% פחות או יותר.

<ירון דקל: יש גם 3 מיליון של הרשות לבטיחות בדרכים שמממנת את גלגל"צ, אבל זה לא בהתאם לחסויות כי גלגל"צ זה מיזם של מדינת ישראל.

<ירון דקל: משרד התחבורה, הרשות לבטיחות בדרכים וגלי צה"ל חוגגים באוקטובר 20 שנה.

<ירון דקל: אני חושב שזה דבר נפלא.

<ירון דקל: גלגל"צ זה דבר נפלא שהמדינה יחד עם גלי צה"ל הקימה אותו.

<ירון דקל: אבל המימון שלה הוא מימון נפרד.

<ירון דקל: אני מדבר על כ-17

<ירון דקל: מיליון לפי הנתונים שלכם ועוד תקצוב של משרד הביטחון.

<ירון דקל: אני חושב שאם הכנסת חפצה בשידור איכותי שאיננו רשת ב' – ויש לי כבוד רב לרשת ב', אני עבדתי 17 שנה ברשת ב' - - -

אבישי ברוורמן: אדוני היה איזה חודש-חודשיים ברשת ב'.

<ירון דקל: 17 שנים שידרתי ברשת ב', כולל תפקיד בוושינגטון מטעם רשות השידור, יש לי כבוד רב לרשות השידור.

<ירון דקל: אני רוצה לומר שבסך הכול, אם אנחנו מסתכלים על שוק הפרסום בישראל, ואני יודע שהדבר הזה הטריד מאוד את תחנות הרדיו האזוריות, גלי צה"ל וגלגל"צ מהוות 10% משוק הפרסום לפי נתונים שהם לא שלנו.

<ירון דקל: 10% בלבד.

<ירון דקל: זאת אומרת, 90% זה רשת ב' והתחנות הארציות של קול ישראל והרדיו האזורי.

<ירון דקל: ייתכן שחברי ברשת ב' יתנגדו לתקנות האלה – אני רוצה להזכיר שאגרת הרדיו - - -

<מיקי מירו: סליחה, ירון, אתה יודע - - -

אבישי ברוורמן: סליחה, אתה לא ברשות דיבור.

<מיקי מירו: זה קול ישראל – זה לא רק - - -

אבישי ברוורמן: אתה לא ברשות דיבור.

<ירון דקל: קול ישראל גובה את אגרת הרדיו בשם מאזיני גלי צה"ל, כי יש כאלה שמאזינים ברדיו רק לגלי צה"ל.

<ירון דקל: גלי צה"ל איננה נהנית ולו משקל אחד של האגרה.

<ירון דקל: האגרה כולה היא חלק מ-870 מיליון שקל של תקציב רשות השידור.

<ירון דקל: לכן אני אודה מאוד לחברי הכנסת אם יאשרו את התקנות שהניח שר הביטחון לפני חברי הוועדה.

אבישי ברוורמן: אני מודה לך, מר דקל.

אבישי ברוורמן: האם ישי יודקביץ, נציג הלשכה המשפטית במשרד הביטחון, רוצה להוסיף מילה או שהכול נאמר על-ידי מר דקל?

<ישי יודקביץ: הדיון אמור לעסוק כאן

<ישי יודקביץ: ברמת התקנות ולא בחוק – ההצבעה על החוק תהיה היום בערב במליאת הכנסת, אנחנו מקווים, ואז הוועדה תוכל לדון בחוק עצמו בשבוע הבא או בשבועות לאחר מכן.

<ישי יודקביץ: התקנות עצמן מיישמות את ההגדרות ואת המושגים הכתובים בחוק.

<ישי יודקביץ: אנחנו עברנו תהליך שנמשך מספר שנים של התייעצויות וחילופי דברים עם רשות השידור, ולאחרונה גם עם השר הממונה על ביצוע חוק רשות השידור - - -

אבישי ברוורמן: מי זה השר הנוכחי?

<ישי יודקביץ: היום זה השר גלעד ארדן, שר התקשורת, הגנת העורף והממונה על ביצוע חוק רשות השידור.

<ישי יודקביץ: התקנות שמונחות בניכם הן לאחר קבלת העמדה של רשות השידור, אי קבלת כל העמדות של רשות השידור, אבל הכוונה שלנו הייתה להתקדם לוועדה וללבן את התקנות ולאשר אותן כדי שנוכל, לכשיאושר החוק, לרוץ איתן.

<ישי יודקביץ: רוב ההוראות בתקנות הן הוראות סטנדרטיות של תהליך אישור התשדיר, האחריות לתשדיר, תפקיד מפקד גלי צה"ל, היועץ המשפטי של גלי צה"ל - - -

איילת שקד: כל זה לא יהיה בחוק?

<ישי יודקביץ: זה לא בחוק – זה יהיה בתקנות.

<ישי יודקביץ: הסעיפים המרכזיים בתקנות – אני מפנה את כולם לתקנות 5 ו-6 – הם הכללים של המותר והאסור בתשדירי השירות ובשידורי החסות.

<ישי יודקביץ: יש גם הוראות לגבי ועדת הפיקוח, עליהם אני מניח שיכול להתפתח כאן דיון.

<ישי יודקביץ: חוק גלי צה"ל הוא מ-2005 אבל זה לא שאנחנו נמצאים פה על קרקע בתולה אלא נמצאים בפקודות הצבא.

<ישי יודקביץ: רוב הדברים קבועים כבר היום בפקודות הצבא ובהסכמים, כך שאנחנו לא מנסים להמציא את הגלגל אלא רק לעגן אותו בצורה מסודרת בתוך הוראות החוק.

אבישי ברוורמן: תודה לך, מר יודקביץ.

אבישי ברוורמן: אני רוצה להבהיר, כמו שנאמר כאן, למדינת ישראל אין כבר שנים חוק של גלי צה"ל.

אבישי ברוורמן: אנחנו פה נדון בתקנות, אני אבקש מהמשנה ליועץ המשפטי של הכנסת להתייחס, ואחרי זה נפתח את הדיון, כולל חברי הכנסת ואחרים.

אבישי ברוורמן: כמו שנאמר כאן, אנחנו נקיים דיון לגבי החוק שיעבור במליאה היום ובשבוע הבא, אבל זה עדיין לא חוק.

אבישי ברוורמן: תהיה פה החלטה לגבי מספר דקות שידור ודברים אחרים.

אבישי ברוורמן: אני כבר אומר מראש שבהחלטה שאני בטוח שנקבל פה כשזה יעלה, אנחנו נודיע שהגיע הזמן במדינת ישראל ליצור חוק אמתי ונכון לגלי צה"ל, מה שלא בוצע.

אבישי ברוורמן: אני זוכר בזמנו, בזמן השר ברק, זה היה אמור להיעשות אבל זה לא נעשה.

אבישי ברוורמן: אני גם אפנה לשר הביטחון, אני פונה כמובן למנהיגות.

אבישי ברוורמן: לכן, מעבר לדיון שיהיה די קצר לגבי החוק, אני מניח, לגבי מספר הדקות שיהיה בנושאי השידור, לגבי נושאים מסביב - - -

משה זלמן פייגלין: סליחה, אני לא מסכים אתך.

משה זלמן פייגלין: אני לא חושב שהחוק הזה צריך לעבור.

אבישי ברוורמן: אני לא אמרתי – חבר הכנסת פייגלין יש לו רוב.

אבישי ברוורמן: הוא הלא מדבר בשם הקואליציה וראש הממשלה, אז יכול להיות שהוא גם לא יעבור.

אבישי ברוורמן: אבל אני אומר: במידה והוא יעבור, בשבילי זה עדיין לא החוק - - -

משה זלמן פייגלין: אמרת כמובן מאליו שהחוק יעבור.

אבישי ברוורמן: אני מקבל את התיקון שלך, מר פייגלין.

אבישי ברוורמן: ראיתי את ההצבעות אתמול בליכוד.

אבישי ברוורמן: אני יודע שכאשר אתה מדבר – דברים קורים, לכן אני לא מתיימר לדעת אם זה יעבור או לא יעבור.

משה זלמן פייגלין: אני מסכים אתך שזה מן הסתם יעבור.

אבישי ברוורמן: מעבר לנושא הזה, זה עדיין לא חוק.

אבישי ברוורמן: זה לא חוק – ואנחנו נדרוש שמדינת ישראל בתקופה הזאת בה היא עושה שינויים גדולים, גם תעביר את החוק.

אבישי ברוורמן: המשנה ליועץ המשפטי של הכנסת, הגברת אתי בנדלר, בבקשה.

<אתי בנדלר: תודה אדוני.

<אתי בנדלר: כשהלמה לדברים שכבר נאמרו, אני מבקשת לפרוס, בעיקר בפני חברי הכנסת, קצת לגבי הרקע הנורמטיבי של התקנות או הצעת התקנות המונחות היום לדיון בפני הוועדה.

<אתי בנדלר: חוק גלי צה"ל שדורי רדיו של צבא הגנה לישראל (שידורי חסות ותשדירי שירות) (הוראת שעה), התשמ"ה-2005, התקבל בתחילת שנת 2005 כתוצאה מעתירה שהוגשה על-ידי זכיינים לשידורי רדיו אזורי, שטענו שהשידור של פרסומות, כפי שהם טענו אז, תשדירי שירות בגלי צה"ל איננו חוקי, פוגע בפרנסתם כי הם קיבלו זיכיון על פי חוק לשדר שידורי רדיו שהמקור התקציבי מתבסס על תשדירי פרסומות ולכן צריכים להפסיק את התשדירים האלה.

<אתי בנדלר: המדינה בתגובתה התחייבה להסדיר את הנושא בחוק.

<אתי בנדלר: העתירה הוגשה בשנת 2002 והחוק התקבל, כאמור, בתחילת 2005.

<אתי בנדלר: בחוק שהתקבל נקבע שהוא יהיה הוראת שעה, דהיינו שתוקפו יהיה לזמן מוגבל וזאת בשל מספר סיבות.

<אתי בנדלר: אחת הסיבות היא שוועדת הכלכלה דאז שנדרשה להארכת החוק מספר פעמים מאז, סבר שיש להסדיר בחוק לא רק את נושא תשדיר השירות והודעות החסות אלא בכלל את מעמד כלי התקשורת הזה.

<אתי בנדלר: כשהוועדה תגיע לדיון בחוק, אני אפרוס דוגמאות לדברים שהוועדה סברה שיש להסדיר בחוק.

<אתי בנדלר: בנוסף לכך נקבעו שלוש הוראות בהוראת השעה שדרשו השלמה, ועד להשלמתם הוועדה סברה שאין מקום לקבוע את החוק הזה כהוראה קבועה.

<אתי בנדלר: אחת ההוראות היא הטלת חובה על השר, בהתייעצות עם השר הממונה על ביצוע חוק רשות השידור ועם ועדת הפיקוח – מיד אני אתייחס אליה – לקבוע בתקנות הוראות לעניין תנאים לשידור שידורי חסות ותשדירי שירות בגלי צה"ל, לרבות איסורים ומגבלות שיחולו על שידור כאמור.

<אתי בנדלר: כאמור, החוק הזה התקבל בשנת 2005 והנה, לראשונה – אנחנו בשנת 2013, תעשו את החשבון משנת 2005 – סוף-סוף הובאו בפני הוועדה, קצת בתמיכה שלנו, בעידוד שלנו ובתכתובת, תקנות.

<אתי בנדלר: אני כבר אקדים את המאוחר ואומר שלהבנתי הוועדה יכולה לדון היום בתקנות אבל גם אם היא תסיים את הדיון בהן – דבר שבעיני נמצא בספק – ברור שהיא לא יכולה לאשר אותן סופית כי בפועל אין היום חוק.

<אתי בנדלר: החוק הזה, חוק גלי צה"ל, נקבע כהוראת שעה.

<אתי בנדלר: מדי פעם הוארך תוקפו.

<אתי בנדלר: לאחרונה הוארך תוקפו בשנת 2010, אם אינני טועה, ונקבע שהוא יהיה בתוקף במקום לשנתיים כפי שהיה בהתחלה ואחר כך לעוד ולעוד, נקבע שהוא יהיה בתוקף ל-7.5 שנים: "חוק זה יעמוד בתוקפו עד תום 7.5 שנים מיום התחילה".

<אתי בנדלר: דהיינו הוא אמור היה לפקוע ב-13 באוגוסט 2012.

<אתי בנדלר: כידוע, חיקוקים שתוקפם פוקע בתקופה של בחירות, יש הוראה בחוק יסוד: הכנסת בסעיף 38 שמתייחסת לחיקוקים שתוקפם אמור לפקוע תוך פרק זמן מסוים לפני או אחרי שיש החלטה על פיזור הכנסת, מאריכה את תוקף החיקוקים האלה עד לתום 3 חודשים מיום תחילתה של הכנסת הנכנסת, דהיינו, עד ל-5 במאי.

אבישי ברוורמן: 5 במאי – זה תאריך שכבר פקע.

<אתי בנדלר: כן.

<אתי בנדלר: דהיינו, היום אין חוק בתוקף ותשדירי השירות והודעות החסות, שאלה טובה אם הם משודרים בכלל כדין.

<אתי בנדלר: יש שיטענו שזה לא כדין, יש שיטענו שהחוק בסך הכול נותן איזשהו כיסוי למשהו – אני לא נכנסת לשאלה.

<אתי בנדלר: אם מישהו יצטרך לתת חוות דעת בקשר לעניין הזה, כמובן זה יעמוד לפתחו של היועץ המשפטי לממשלה.

<אתי בנדלר: אני לא דנה בעניין הזה.

<אתי בנדלר: מכל מקום, ברור שכרגע אין חוק בתוקף.

<אתי בנדלר: וכשאין חוק בתוקף – אין הסמכה להתקין תקנות וכשאין הסמכה להתקין תקנות, לא ניתן להתקין תקנות.

אבישי ברוורמן: אני רוצה להיות ברור.

אבישי ברוורמן: את אומרת כרגע שעד שלא נאשר חוק, אם מר פייגלין ירשה לנו או לא ירשה לנו – זה יהיה בהצבעה – אז אנחנו איננו יכולים לאשר את התקנות כרגע.

אבישי ברוורמן: זה ברור?

<אתי בנדלר: אכן כך.

משה זלמן פייגלין: אז הדיון מיותר.

<אתי בנדלר: לא, הוא לא מיותר.

דוד צור: נדרש פה לעבור את כל הליך החקיקה מחדש או שבעצם מבקשים - - -

<אתי בנדלר: אני מניחה שהחוק, כשיונח על שולחן הכנסת, יאמר בו שתחילתו ביום פקיעתו, כפי שנעשה באופן קבוע במקרים האלה.

אבישי ברוורמן: קודם כל שיהיה ברור, מר יודקביץ, אתה כיועץ משפטי מבין שקשה לחלוק על דעתה של גברת בנדלר - -

<אתי בנדלר: לא, קל מאוד.

<אתי בנדלר: השאלה מה עושים עם זה.

אבישי ברוורמן: - - לכן ברור לנו שאנחנו לא יכולים להצביע על התקנות כרגע עד שהחוק יבוא לאישור, אבל אנחנו ממשיכים את הדיון.

אבישי ברוורמן: גברת בנדלר, תמשיכי.

<אתי בנדלר: רציתי להצביע על עוד שתי סיבות לפחות – פרט לנושא של חקיקת חוק כולל בקשר לשידורי גלי צה"ל שבגינן החליטה בזמנו הוועדה, כמובן הכנסת החליטה, כי זה התקבל בחקיקה ראשית בסופו של דבר – מדוע יש לחוקק את החוק כהוראת שעה.

<אתי בנדלר: סיבה אחת הייתה, כמובן, התקנת תקנות שייקבעו את המותר והאסור בקשר לתשדירי השירות והודעות החסות.

<אתי בנדלר: הסיבה השנייה הייתה שנדרש – אני קוראת עכשיו את סעיף 5 לחוק הזה: "השר והשר הממונה על ביצוע חוק רשות השידור, ימנו ועדה שתפקידה לפקח על השידור של שידורי חסות ותשדירי שירות בגלי צה"ל, לפי הוראות חוק זה.

<אתי בנדלר: ".

<אתי בנדלר: עד היום, למיטב ידיעתי, לא מונתה ועדת פיקוח.

<אתי בנדלר: הסיבה הנוספת הייתה לוודא שההכנסות המתקבלות מאותם תשדירים שעליהם אנחנו מדברים לא יהוו את המקור העיקרי למימון פעולת גלי צה"ל.

איילת שקד: אבל זה כן מהווה - - -

<אתי בנדלר: בזמנו דובר אז על רצון לשמר את הסכום שהתקבל עד אז.

<אתי בנדלר: זה היה, אם אני זוכרת נכון – יש לי את כל הפרוטוקולים ואני אביא אותם בצורה מסודרת כשנדון בחוק – אל תכעסו עלי אם אני לא מדייקת דובר בשנת 2005, תקן אוצי ישי אם אני טועה, על סדר גודל של 14 מיליוני ₪, לעומת תקציב של 30 מיליוני ₪ באותו מועד לגלי צה"ל.

<ישי יודקביץ: מאוד קל לוודא את זה כי הדיווחים נמצאים על שולחן ועדת כלכלה כי החוק מחייב - - -

איילת שקד: אתם מדווחים כל חצי שנה?

<ישי יודקביץ: כל מספר חודשים גלי צה"ל אמורים לדווח לוועדת הכלכלה, אז אני מניח - - -

איילת שקד: מתקיים הדיווח הזה?

אבישי ברוורמן: כן, ברור.

אבישי ברוורמן: ישי יודקביץ מדווח.

<אתי בנדלר: לקח זמן עד שהובן מה הנושא של הדיווח אבל הוא מגיע עכשיו כסדרו.

<אתי בנדלר: אנחנו מדברים על קרוב ל-50% מתקציב גלי צה"ל שימומן מאותם תשדירים.

<אתי בנדלר: כדי לוודא - -

אבישי ברוורמן: חבר הכנסת אייכלר, גלי צה"ל לרשותך, בוא.

<אתי בנדלר: - - שאכן עומדים במגבלה הזאת שהנתח של תשדירי השירות והודעות החסות לא יהיה הנתח העיקרי בתקציב גלי צה"ל, נדרש דיווח – בהתחלה רבע שנתי, לאחר מכן חצי שנתי.

<אתי בנדלר: נתתי קצת רקע לצורך התקנות האלה.

אבישי ברוורמן: נתת סקירה חשובה מאוד.

אבישי ברוורמן: מר דקל, אתה יודע, אני לא קורא ספרות גדולה אבל הייתי בטיסה והמליצו לי לקרוא איזה ספר שקוראים לו "חמקן" שכתב עיתונאי ושם גם יש התייחסות לחוק גלי צה"ל שהוקפא.

אבישי ברוורמן: מי שרוצה לקרוא יראה שאהוד ברק לא קידם את זה לצערי.

<אתי בנדלר: שואל אותי חבר הכנסת פייגלין: אם כך, מדוע זה נקבע כהוראת שעה?

<אתי בנדלר: אני חוזרת שוב: זה נקבע כהוראת שעה כדי לוודא שיחוקק חוק כללי בקשר לשידורי גלי צה"ל.

<אתי בנדלר: החוק הזה דן אך ורק בתשדירי שירות ובהודעות חסות.

<אתי בנדלר: ועוד שני הנימוקים שהזכרתי.

<אתי בנדלר: אני רוצה להתייחס לשתי הערות, גם של מפקד גלי צה"ל וגם של מר יודקביץ.

<אתי בנדלר: אמר מפקד גלי צה"ל שהיום יש עצמאות מוחלטת למפקד גלי צה"ל בכל הקשור לאופי ולתוכן השידור וגם נקבע איך ימונה מפקד גלי צה"ל – אלו חלק מהעקרונות שהכנסת סברה שראוי שיהיו בחוק ולא בהוראות הצבא.

<אתי בנדלר: להערתו של מר יודק

<אתי בנדלר: ביץ שאומר שרוב הדברים מעוגנים היום בפקודות הצבא – זה נכון:

<אתי בנדלר: יש גם בהוראות מטכ"ל וגם בהוראות פיקוד עליון, אם אני זוכרת נכון.

<אתי בנדלר: חלק מההוראות לא מתיישבות אחת עם השנייה, חלק לא עודכנו לאחר חקיקת החוק, ומכל מקום - -

אבישי ברוורמן: הגיע הזמן לעשות סדר וחוק.

<אתי בנדלר: - - הכנסת סברה שבעניין שידורים, בעניין שימוש במשאב הציבורי הזה שנקרא תדרים ובעניין שידורים לציבור בכלל, כמו שכל אמצעי התקשורת האחרים מוסדרים היום בחקיקה, כולם ללא יוצא מן הכלל, למעט גלי צה"ל שלא מוסדר בחקיקה של הכנסת ולמעשה גם ההסדרה של ערוץ 23 לוקה בחסר – כל השאר מוסדרים בחקיקה ואני חושבת שזה מה שראוי.

אבישי ברוורמן: גברת בנדלר, אני מאוד מודה לך על דברייך הנכונים.

אבישי ברוורמן: אני כבר אמרתי בתחילה שהמטרה שלנו, מעבר לפתרון של הבעיות המידיות, היא לעבור בשנה הבאה לחקיקה של חוק גלי צה"ל כדי שפעם אחת באמת יהיה למדינת ישראל חוק גלי צה"ל שיהיה מתאים כמו בכל מדינה מתוקנת.

אבישי ברוורמן: אני פותח את הדיון עכשיו.

אבישי ברוורמן: חברת הכנסת שקד, רצית לומר משהו, חבר הכנסת פייגלין, חבר הכנסת הופמן, חני לוז ממרכז תדמי"ת.

אבישי ברוורמן: אם יש אנשים מקול ישראל שרוצים לדבר, הם צריכים להירשם.

אבישי ברוורמן: יש פה בכנסת חוק: אנחנו לא מזמנים את הדוברים, אלא שולחים פתק או שליח למנהלת הוועדה, גברת עידית חנוכה, כי מי שלא נרשם – לא ידבר.

אבישי ברוורמן: תודה.

אבישי ברוורמן: חברת הכנסת שקד, בבקשה.

איילת שקד: קודם כל, יש לי שאלה אליך, אדוני היושב-ראש:

איילת שקד: אנחנו נעבוד על החוק הזה רק במושב הבא?

אבישי ברוורמן: קודם כל אנחנו נקבל, כנראה היום, בהצבעה במליאה חוק גלי צה"ל שאני אקרא לו, אם תרשי לי – אני אינני משפטן – חוק שעדיין איננו חוק.

אבישי ברוורמן: הוא חוק מצומצם מאוד שמתייחס אך ורק לדקות השידור, זה הכול.

<אתי בנדלר: הוא חוק שמתייחס אך ורק להארכת תוקף החוק בשינויים מסוימים.

יעקב אשר: על מה הדיון עכשיו, אדוני היושב-ראש?

אבישי ברוורמן: אני תכף אסביר, אתה נכנסת קצת באיחור.

אבישי ברוורמן: לכן, ברגע שנקבל את זה נצטרך לדון בחוק הזה.

אבישי ברוורמן: כמו שנאמר, החוק הזה הוא לא חוק גלי צה"ל.

אבישי ברוורמן: אנחנו צריכים להכניס חוק משמעותי.

אבישי ברוורמן: כמו שאמרה גברת בנדלר, אין חוק עדיין שמסדיר מעבר לרמטכ"ל כזה או שר ביטחון כזה והוראות פיקוד עליון - - -

איילת שקד: אז מי זה אנחנו?

אבישי ברוורמן: אנחנו זה הכנסת והממשלה.

<אתי בנדלר: הכנסת מצפה וביקשה שוב ושוב מהגורמים המוסמכים, מגורמי הממשלה, להכין - - -

אבישי ברוורמן: הכנסת מחוקקת והממשלה מציעה.

אבישי ברוורמן: עורך דין יודקביץ, בבקשה.

איילת שקד: רגע, נתת לי את רשות הדיבור.

אבישי ברוורמן: הוא רצה להוסיף משהו בנקודה הזאת.

<ישי יודקביץ: יש לי שתי הבהרות - - -

יעקב אשר: עדיין לא קיבלנו תשובה, אדוני היושב-ראש.

אבישי ברוורמן: אנחנו נדון בתקנות אבל לא נצביע עליהן, כמו שנאמר, כרגע אסור לנו להצביע עליהן כי אין חוק.

יעקב אשר: מה שמגיע היום למליאה אלו אותן תקנות?

אבישי ברוורמן: לא.

<אתי בנדלר: חוק שמתקבל בשלוש קריאות בכנסת יכול להסמיך גוף מבצע התקין תקנות או צווים.

<אתי בנדלר: הגוף המבצע יכול להיות הממשלה כולה, יכול להיות שר משרי הממשלה, יכולה להיות רשות כלשהי כמו הרשות השנייה לטלוויזיה ורדיו וכך הלאה.

<אתי בנדלר: החוק העיקרי יכול לקבוע שההסמכה להתקין תקנות או צווים, חקיקת משנה, תהיה טעונה אישור פרלמנטרי, דהיינו אישור של ועדה מוועדות הכנסת.

<אתי בנדלר: החוק שתוקפו פקע הסמיך את שר הביטחון, בהתייעצות ובאישור ועדת הכלכלה של הכנסת, להתקין תקנות בעניין הזה.

<אתי בנדלר: אלו התקנות אבל החוק פקע בינתיים.

איציק שמולי: בכל הפעמים האחרונות, כשהתקינו את התקנות - - -

<אתי בנדלר: לא היו עד עכשיו בכלל תקנות – היו רק הארכות תוקף.

ניצן הורוביץ: אני מבין שאפשר לסגור בינתיים את הפרטים, וכשהחוק היגיע – פשוט נצביע על זה.

אבישי ברוורמן: אני אומר שחשוב שנעשה את הדברים כמו שצריך.

אבישי ברוורמן: יודקביץ, רצית להוסיף עוד משהו?

<ישי יודקביץ: שתי נקודות קצרות בלי להרחיב - - -

עליזה לביא: זו הייתה הוראת שעה, זה מה שהיא הסבירה.

ניצן הורוביץ: אבל הוראת השעה פגה במאי.

אבישי ברוורמן: מה-5 במאי אין חוק.

עליזה לביא: לא היה חוק לגלי צה"ל.

אבישי ברוורמן: מעולם לא היה חוק לגלי צה"ל – אנחנו נחוקק חוק כזה.

אבישי ברוורמן: הממשלה תביא ואנחנו נחוקק.

<אתי בנדלר: לא.

<אתי בנדלר: לא היה חוק כללי.

<אתי בנדלר: היה חוק שהסדיר רק תשדירי השירות והודעות החסות.

<אתי בנדלר: חוק כללי למשל שמדבר על מטרות גלי צה"ל, מטרות השידור למשל, מינוי מפקד גלי צה"ל וכל מיני דברים אחרים.

עליזה לביא: אני מזכירה לך שבן גוריון הגדיר את המטרות של גלי צה"ל.

אבישי ברוורמן: מה זה שייך לבן גוריון?

איילת שקד: זה שייך – הוא הגדיר את המטרות.

עליזה לביא: בן גוריון הקים את התחנה, סליחה.

אבישי ברוורמן: גברת לביא, בן גוריון כבר איננו המון שנים ומדינת ישראל צריכה לחוקק חוק.

אבישי ברוורמן: בן גוריון גם עשה משטר צבאי שטוב שבוטל.

עליזה לביא: אבל דווקא לזכותו של בן גוריון נשאל למה הוא הקים את התחנה הצבאית.

עליזה לביא: ראוי שנזכור כולנו למה הקים את התחנה הצבאית.

אבישי ברוורמן: חברת הכנסת לביא, אנחנו בעומק - - -

יעקב אשר: אם מקדשים פה את ההחלטות של בן גוריון, אני מכיר החלטה אחת - - -

איילת שקד: 400 תלמידי ישיבה.

אבישי ברוורמן: כולנו בן גוריוניסטים, כולנו ז'בוטינסקאים, כולנו אוהבי העם היהודי והשוויון לכל האוכלוסיות - - -

ישראל אייכלר: כולם שומרי מסורת.

איילת שקד: גם אנחנו מוכנים - - -

אבישי ברוורמן: מר יודקביץ, לפני שאנחנו עוברים לסטנד-אפ קומדי, יש לך הערה ואחר כך חברת הכנסת שקד.

<ישי יודקביץ: יש לי שתי הערות קצרות, אני לא רוצה להרחיב, סטקטו: ב-2005 הרעיון של הוראת השעה נבע בעיקר כי רצו ללמוד את שוק הפרסום ושוק התקשורת ואיך גלי צה"ל תשתלב בשוק הזה ואם יש השפעה על תחנות הרדיו האזורי.

אבישי ברוורמן: כמה זמן לקח ללמוד את זה?

<ישי יודקביץ: כעבור שנה ושנתיים רצו להמשיך ללמוד.

<ישי יודקביץ: אנחנו היינו תלויים בעמדות של משרד התקשורת והאוצר שלא הסכימו לקבע את החוק הזה כי רצו ללמוד את שוק הפרסומת המתהווה.

אבישי ברוורמן: מתי הפסיקו ללמוד?

<ישי יודקביץ: אחרי שנחקק החוק לגבי תחנות דיגיטליות, התהפכה העמדה של משרד התקשורת, המשפטים והאוצר והם הסכימו להפוך את החוק הזה לחוק קבוע.

<ישי יודקביץ: היום בערב יצביעו על רציפות - - -

אבישי ברוורמן: מי הפריע אז לקיים את החוק?

אבישי ברוורמן: אם הם הסכימו – מי עצר את החוק?

<ישי יודקביץ: הבחירות לכנסת עצרו את החוק.

אבישי ברוורמן: 8 שנים?

<ישי יודקביץ: אנחנו העברנו את זה בכנסת הקודמת בקריאה ראשונה - - -

<אתי בנדלר: כל אחד מדבר על חוק אחר.

<אתי בנדלר: 8 השנים שעליהן אתה מדבר זה על חוק שמסדיר בכלל את שידורי גלי צה"ל.

<אתי בנדלר: הוא מדר על הצעת החוק שמאריכה את החוק הקיים - - -

אבישי ברוורמן: חוק של 4.5 דקות?

<אתי בנדלר: כן.

<אתי בנדלר: על תשדירי שירות והודעות חסות.

אבישי ברוורמן: נקרא להם חוק הדקות וחוק גלי צה"ל.

<ישי יודקביץ: בפעם האחרונה שהנושא נדון בוועדת הכלכלה, לא ישבנו בחיבוק ידיים: גם מכוח החלטות ממשלה של הארכת הוראת השעה בפעם האחרונה, שר הביטחון – בהמשך להחלטת ממשלה מ-2010 – מינה ועדה ציבורית שבדקה את הפיקוח הציבורי על גלי צה"ל ואת שידורי החסות ואת תשדירי השירות ואת כל המנגנונים, דיברה עם רשות השידור - - -

אבישי ברוורמן: יודקביץ, אתה מדבר על שר הביטחון אהוד ברק ב-2010?

אבישי ברוורמן: אז למה זה לא קרה?

<ישי יודקביץ: המלצות הוועדה מונחות על שולחן הממשלה - - -

יעקב אשר: הגעתם לבן גוריון, לברק - - -

אבישי ברוורמן: אני חושב שראש הממשלה הבא מ"יש עתיד" יאשר את התקנות האלה.

עליזה לביא: אני הולכת ישר להדליף את זה, אדוני.

<מיקי מירו: זה בשידור חי.

<ישי יודקביץ: הוועדה הציבורית לא הכריעה לכן או לכן אם כל הנושאים האלה שמועלים על-ידי היועצת המשפטית של הוועדה אכן צריכים להיות בחקיקה ראשית.

<ישי יודקביץ: היא השאירה לשיקול דעת הממשלה ושר הביטחון לעגן את הנושאים הללו, כמו למשל נציב קבילות ציבור בתחנה, כמו נושא מועצה מייעצת לצד מפקד גלי צה"ל.

<ישי יודקביץ: כל הנושאים האלה יכולים להיות - - -

אבישי ברוורמן: מר יודקביץ, אני הבנתי - - -

<ישי יודקביץ: הדברים הללו נעשו בשנה-שנתיים מאז הדיון האחרון בוועדת הכלכלה ואנחנו נציג אותם בשבוע הבא.

<ישי יודקביץ: מה שמונח היום אלו התקנות שמיישמות - - -

אבישי ברוורמן: הבנו את כבר – אתה חוזר על עצמך.

<ישי יודקביץ: אין ואקום מבחינת הפיקוח.

<ישי יודקביץ: דובר פה על זה שאין ועדת פיקוח.

<ישי יודקביץ: יש ועדת פיקוח – ועדת גלי צה"ל של רשות השידור נקבעה בחוק כוועדה שתחליף את ועדת הפיקוח אם זו לא תמונה.

<תומר קרני: זה לא מדויק, לא מדויק.

<תומר קרני: רק לעניין היוועצות לגבי התחנה.

אבישי ברוורמן: אני מפסיק את הדיון בנקודה הזאת.

אבישי ברוורמן: אמרנו שנעשה דבר מאוד פשוט: אנחנו נדון עכשיו בתקנות ולא נצביע על התקנות האלה.

אבישי ברוורמן: יעבור החוק היום או מחר, יחזור הנושא לכאן גם לגבי דקות ודברים אחרים.

אבישי ברוורמן: בנוסף לזה אני פונה אליכם ומבקש מכם להתחיל לעבוד על חוק גלי צה"ל כי אנחנו לא נאריך את זה יותר מדי בפעם הבאה.

ניצן הורוביץ: זה לא סיפור פשוט, לכן זה נסחב.

אבישי ברוורמן: אני לא אומר שזה סיפור פשוט.

איילת שקד: אבל אפשר לפתור את זה אחת ולתמיד.

אבישי ברוורמן: עכשיו הגיע הזמן לעשות משהו אחר, נכון?

אבישי ברוורמן: כמו שבתל אביב אולי יהיה משהו חדש.

איילת שקד: אני רוצה לספר פה לאנשים שלפני שנתיים עמדתי בראש ארגון שנקרא "ישראל שלי" וניהלתי מאבק תקשורתי נגד הזהות של גלי צה"ל כמו שהיא הייתה אז וגם היום: ממומנת מכספי המדינה אבל אין בה איזון תקשורתי.

איילת שקד: כשבן גוריון הקים את התחנה, ואני חוזרת למה שעליזה לביא אמרה, הוא הקים אותה כדי להיות מכשיר ביטחון והתגוננות, אמצעי קשר יעיל לכוחות הצבא הסדיר והמילואים, אמצעי לחינוך הנוער והעם, לקליטת עולים, להנחלת הלשון וידיעת הארץ.

איילת שקד: היום גלי צה"ל זה כלי מוצלח, תקשורתי, בעיקר אקטואליה – ירון, הביאו לנו דוח של מחלקת המחקר והמידע של הכנסת שרק 5% מתכניות הן צבאיות, יכול להיות שזה לא נכון או כן נכון, כדאי שתתייחס גם לזה – אבל זה כלי בעיקר אקטואלי מאוד-מאוד חזק.

איילת שקד: וככלי אקטואלי חזק, אנחנו דורשים, ואמרתי את זה גם לפני שנתיים – חל שיפור אבל לא מספיק – שיהיה איזון בשידורים ובשדרנים.

איילת שקד: רק בשבוע האחרון רזי ברקאי שוב עושה שני אייטמים על המסתננים ומביא רק צד אחד, רק את הצד של המסתננים: הוא מראיין מסתנן, הוא מראיין מישהו מאמנסטי.

איילת שקד: הוא לא חשב להביא – אותי ברור שלא, אנחנו יודעים שהוא לא מראיין אותי – את יו"ר שדולת החזרת המסתננים לארצם - -

אבישי ברוורמן: את לא הנושא.

איילת שקד: - - הוא לא חשב לביא מישהו מארגון ההגירה הישראלית, לא הובא הצד השני – תמיד צד אחד.

איילת שקד: על זה מחינו ועל זה אנחנו מוחים גם היום כי כמו שאמרת, יש שיפור אבל אין שיפור מספיק ולא ייתכן שמדינה תממן תחנת רדיו שמוטה לכיוון מסוים.

איילת שקד: זה דבר שהוא לא סביר.

איציק שמולי: איילת, זאת ממש צעקת הקוזק הנגזל.

איציק שמולי: כל התחנות - - -

אבישי ברוורמן: שמולי - - - סיימת?

אבישי ברוורמן: תודה רבה.

איילת שקד: - - - אני לא מממנת את ערוץ 2.

אבישי ברוורמן: תודה רבה.

איציק שמולי: ומה עם כל תחנות הרדיו?

אבישי ברוורמן: חבר הכנסת שמולי, אתה רוצה להוסיף - - -

איילת שקד: איזה תחנות רדיו?

איילת שקד: יש את קול ישראל ויש את גלי צה"ל.

אבישי ברוורמן: תודה רבה, גברת שקד.

איילת שקד: בקול ישראל המצב יותר טוב.

אבישי ברוורמן: אנחנו במצב קשה מאוד.

איציק שמולי: יותר טוב מנקודת מבטך.

אבישי ברוורמן: חבר כנסת שמולי, אני אתן לך לדבר.

אבישי ברוורמן: אתה רוצה לדבר?

אבישי ברוורמן: חברת הכנסת שקד סיימה - - -

איילת שקד: אני רק רוצה לשאול את ירון דקל: האם ה-5% של השידורים הצבאיים זה נכון?

איילת שקד: ואם זה נכון אז למה זה ככה?

אבישי ברוורמן: ירון, אני אתן לך לדבר, תרשום את ההערות.

אבישי ברוורמן: אשר לשקד – לשקד - - -

ניצן הורוביץ: זאת לא מהות הדיון היום.

איילת שקד: אז על מה הדיון?

איילת שקד: סתם להרים אצבע על תקנה שאנחנו לא מבינים על מהי?

איילת שקד: הדיון היום זה על מהות גלי צה"ל – למה היא קיימת.

ניצן הורוביץ: את רוצה להפוך את זה כך.

ניצן הורוביץ: זה לא הדיון.

אבישי ברוורמן: חבר הכנסת הורוביץ - - -

ניצן הורוביץ: הדיון הוא על תשדירי שירות בגלי צה"ל.

ישראל אייכלר: זה נשמע שחבר הכנסת הורוביץ מאוד מרוצה מהשידורים.

איילת שקד: זה נובע מזה – אתה מאשר את תשדירי השירות ואתה מקיים את התחנה.

איילת שקד: השאלה היא למה לקיים אותה?

אבישי ברוורמן: תודה, תודה רבה.

אבישי ברוורמן: חבר הכנסת הורוביץ, אני רק רוצה להזכיר לך שאחד הדברים המוזרים בכנסת זה שאנשים מדברים על מה שהם רוצים.

ניצן הורוביץ: זה נכון.

אבישי ברוורמן: זה מה שנקרא זכות הדיבור - - -

ניצן הורוביץ: - - - קשור לנושא.

אבישי ברוורמן: אני מסכים אתך.

אבישי ברוורמן: אבל מצד שני, הנושא הזה יעלה בצורה זו או אחרת.

אבישי ברוורמן: דעתי שונה לחלוטין מדעת גברת שקד, אבל אני פרלמנטר ודמוקרט ולכן בפרלמנט צריך את כל הדעות וכל הדברים.

אבישי ברוורמן: אני אבקש, כדי לערבב, את חבר הכנסת שמולי לדבר ולאחר מכן – חבר הכנסת פייגלין - - -

איציק שמולי: זאת הייתה רק הערת ביניים.

אבישי ברוורמן: אתה לא רוצה?

אבישי ברוורמן: קודם כל היה חבר הכנסת פייגלין.

משה זלמן פייגלין: אני חייב להסביר לחבר הכנסת הורוביץ למה הוא טועה - - -

אבישי ברוורמן: חבר הכנסת פייגלין, אתה יודע – עוצמתך רבה אבל קולך שקט.

משה זלמן פייגלין: כשקיבלתי את רשימת התקנות האלה, עליה חשבנו שאנחנו הולכים להצביע היום, בלי משים נפלטה מקרבי אנחה כבדה.

משה זלמן פייגלין: היועצת המשפטית של הוועדה אמרה לי, פחות או יותר: על מה אתה נאנח כל-כך?

אבישי ברוורמן: מעי מעי אוחילה קירות לבי.

משה זלמן פייגלין: ממש ככה.

משה זלמן פייגלין: ואני אפילו לא שמתי לב שנאנחתי.

משה זלמן פייגלין: כך זה היה, נכון?

משה זלמן פייגלין: כך אני מתאר את הדברים.

<אתי בנדלר: אמרתי לך שעשית קרכצן של יהודי.

משה זלמן פייגלין: עשית כזה קרכצן – מאיפה זה בא?

משה זלמן פייגלין: משום שמסבירים לנו כאן איך להגיע לחיפה דרך אילת.

משה זלמן פייגלין: זה כמו הוויז הזה שמסביר לך את כל הדרך איך להגיע לחיפה דרך אילת.

משה זלמן פייגלין: לכן, כשאתה מתקן תקנות, אתה צריך קודם כל להגיד מהי המטרה, אחרת בשביל מה התקנות?

משה זלמן פייגלין: לכן זה כן שייך – אני רוצה להגיע לחיפה ולא לאילת, לצורך העניין, והתקנות הללו לוקחות אותי לאילת.

ניצן הורוביץ: לא הבנתי את המשל והנמשל.

משה זלמן פייגלין: אני אסביר.

משה זלמן פייגלין: אם למשל אני חושב שכל קיומה של תחנת גלי צה"ל בחטא - -

ניצן הורוביץ: את זה הבנו כבר.

אבישי ברוורמן: חבר הכנסת הורוביץ, גם אם תהיה ראש עריית תל אביב – תיתן לאנשים אופציה - - -

משה זלמן פייגלין: אם תקשיב עד הסוף תבין.

משה זלמן פייגלין: תאמין לי שבסוף דברי, אם תקשיב, אתה תודה שלא הבנת.

משה זלמן פייגלין: - - ממילא ההצבעה הזאת הופכת להיות מיותרת – לכן זה רלוונטי, נכון?

משה זלמן פייגלין: זה חייב להיות רלוונטי.

משה זלמן פייגלין: הייתה לי שיחה עם מפקד התחנה שאני מאוד מעריך – אני מאוד אוהב את גלי צה"ל.

משה זלמן פייגלין: אני לא חושב שחברתי, חברת הכנסת שקד, טועה במה שהיא אמרה אבל לי זה פחות מפריע – לא יודע, אולי אני מזוכיסט אבל זה שהתחנה היא קצת עם גוון שמאלני לא מפריע לי.

משה זלמן פייגלין: אני בסך הכול גדלתי פה בארץ הזאת, התדר של גלי צה"ל הוא התדר התרבותי שלי, אני קולט גלי צה"ל וקולט עליה מרוסיה מאז שאני זוכר את עצמי וזה זה.

אבישי ברוורמן: מהיום והלאה נקרא לך: משה פייגלין קולטן.

משה זלמן פייגלין: ברירת המחדל הראשונה אצלי במכונית זה גלי צה"ל וכאיש ימין – תקראו לזה כך לצורך העניין אם תרצו להגדיר אותי כך – אני הרבה פעמים מוצא שיותר נוח לי להתראיין אצל מראיין שמאלני מאשר אצל מראיין ימני.

משה זלמן פייגלין: אין לי בעיה עם גלי צה"ל, עם התכנים שלה, שבוודאי הם טעונים שיפור ואני לחלוטין לא חולק על מה שאמרה איילת, אבל זה לא העניין.

משה זלמן פייגלין: אני אוהב את גלי צה"ל, והיא טעונת שיפור.

משה זלמן פייגלין: התוכן של גלי צה"ל לא מפריע לי.

משה זלמן פייגלין: מפריע לי משהו הרבה יותר מהותי והרבה-הרבה יותר חשוב: אין בכל מדינות החירות בעולם צבא שמנהל מדינה.

משה זלמן פייגלין: אנחנו מדינה שיש לה צבא – לא צבא שיש לו מדינה.

משה זלמן פייגלין: צבא שמחזיק תחנת שידור אזרחית – בוא נגיד את האמת, זאת תחנה אזרחית - - -

איילת שקד: אבל הצבא לא משתמש בזה לצרכיו.

משה זלמן פייגלין: אני מנסה להסביר פה משהו.

משה זלמן פייגלין: יש כאן בעיה מהותית: הצבא משדר לאזרחים.

משה זלמן פייגלין: זו כבר בעיה שכל מי שקצת אוזנו רגישה למשמעות של מדינת חירות, מדינה דמוקרטית אם תרצו, זכויות אדם - - -

ישראל אייכלר: הדמוקרטיה היחידה במזרח התיכון.

משה זלמן פייגלין: בכל העולם, בכל הולם אין דבר כזה שצבא - - -

עליזה לביא: יש עוד מדינה אחת – כשאני אקבל רשות דיבור אני אגיד לך מי היא.

משה זלמן פייגלין: אני אשמח לשמוע.

משה זלמן פייגלין: מדינה דמוקרטית?

אבישי ברוורמן: מי זאת המדינה, חברת הכנסת לביא?

עליזה לביא: תאילנד.

אבישי ברוורמן: תאילנד היא מדינה דמוקרטית מאוד.

עליזה לביא: לא דמוקרטית אבל מדינה שבה תחנה צבאית משדרת לאזרחים.

משה זלמן פייגלין: טוב, תודה רבה, תודה רבה.

משה זלמן פייגלין: נכון.

משה זלמן פייגלין: אני בהחלט - - -

איילת שקד: אבל חבר הכנסת פייגלין, זה חלק מהאידאולוגיה שלך לצבא מקצועי.

משה זלמן פייגלין: בוודאי, בוודאי.

משה זלמן פייגלין: אני חושב שהעובדה שהצבא - -

אבישי ברוורמן: רבותי, יש פה דיון מרתק, אבל איך אומרים - - -

משה זלמן פייגלין: - - העובדה שהצבא עסוק בשידור ציבורי ובתחנה סופר-פופולרית, אולי הפופולרית ביותר ובצדק, כמו שאמרתי בפתיחת דברי - -

איילת שקד: זה כי הצבא הוא צבא העם בישראל.

משה זלמן פייגלין: - - היא בעיה חמורה.

משה זלמן פייגלין: ואת צודקת איילת, את צודקת - - -

ניצן הורוביץ: הכי פופולרית כי הם עושים משהו נכון.

אבישי ברוורמן: חברי הכנסת פייגלין ברשות דיבור.

אבישי ברוורמן: הוא כבר אמר שזאת התחנה הטובה ביותר, שהוא מעדיף להתראיין על-ידי מראייניה ולא אחרים - -

ניצן הורוביץ: בסדר.

איציק שמולי: בגלל זה הוא רוצה לסגור אותה.

אבישי ברוורמן: אבל הוא שואל שאלה עניינית: להוציא את תאילנד שלא ידועה כדמוקרטיה - - -

איציק שמולי: להוציא את תאילנד, אולי גם אנחנו המדינה היחידה שהגבולות שלה עדיין לא ברורים, אפשר לדבר גם על זה?

אבישי ברוורמן: יפה, נכון.

משה זלמן פייגלין: וגם גבולות החירות לא ברורים.

אבישי ברוורמן: לכן, איציק שמולי, כשראש הממשלה יחליט על התקדמות בתהליך השלום, ואנחנו נחליף - - -

איציק שמולי: אבל יפו בוודאי בגבולות.

משה זלמן פייגלין: שמעתי פה תיאורים - - -

עליזה לביא: תשמע, אני יושבת פה ומאזינה לדיון הזה, אדוני היושב-ראש, תאמין לי – מעניין אצלך בוועדה היום.

רונן הופמן: תמיד מעניין בוועדה.

אבישי ברוורמן: חברת הכנסת לביא, מיד תבוא לכאן.

משה זלמן פייגלין: אדוני יושב-ראש הוועדה, אני מבקש להכניס קצת סדר בדברים.

משה זלמן פייגלין: אנחנו נשאבים פה אל תוך היער, אל תוך העצים בלי שאנחנו רואים את היער, זאת הטענה שלי.

משה זלמן פייגלין: יש כאן עניין מהותי.

משה זלמן פייגלין: לכן אמרתי שאני נגד חוק גלי צה"ל, שאנחנו נחוקק חוק שבסופו של דבר ייתן גושפנקה ולגיטימציה למעשה שהצבא מנהל את המדינה.

אבישי ברוורמן: רגע, אתה בעד לסגור את התחנה?

ישראל אייכלר: אולי להפריט אותה?

משה זלמן פייגלין: לא, לא.

משה זלמן פייגלין: גם לא בדיוק להפריט.

אבישי ברוורמן: מה אתה מציעה?

משה זלמן פייגלין: אני רואה חשיבות לתחנה הזאת.

משה זלמן פייגלין: אני מציע להעביר אותה לאיזשהו מלכ"ר שיהיה בידי מועצה ציבורית של יוצאי צבא.

משה זלמן פייגלין: שהגוון הזה שיש לה - - -

אבישי ברוורמן: לא בסמכות שר הביטחון.

משה זלמן פייגלין: - - - מחוץ לצבא - - -

אבישי ברוורמן: לשמור עליה, לעשות אותה סטטוטורית?

משה זלמן פייגלין: בדיוק, משהו כזה.

משה זלמן פייגלין: ואז שתשדר פרסומות כמה שהיא רוצה ובא לציון גואל.

משה זלמן פייגלין: המצב כפי שהוא היום – בתשובה למה שאמרה חברת הכנסת שקד – הוא בהחלט דוגמה מובהקת לעוד תחום חשוב, אולי הכי חשוב, כי השידור הוא חלק מהשלטון, כמו שאנחנו יודעים, כשיש הפיכה דבר ראשון תופסים את תחנת השידור.

משה זלמן פייגלין: בישראל לא צריך – היא כבר בידי הצבא.

משה זלמן פייגלין: תחשבי על זה.

משה זלמן פייגלין: אני לא צוחק, זה המצב רבותי, זה לא מצחיק.

משה זלמן פייגלין: ברוך השם, יש לנו צבא נהדר - - -

אבישי ברוורמן: רבותי, זה דה-יורה אבל זה לא דה-פקטו.

משה זלמן פייגלין: זאת דוגמה מובהקת למעורבות צה"ל בתחומים שהוא לא צריך להיות מעורב בהם.

אבישי ברוורמן: תודה, חבר הכנסת פייגלין.

אבישי ברוורמן: אמרת את דבריך, תודה.

אבישי ברוורמן: אני מעביר את רשות הדיבור לחבר הכנסת רונן הופמן, ואחריו – חברת הכנסת עליזה לביא.

רונן הופמן: אני מבקש לחלוק באופן נחרץ על שני קודמי ולומר כך: לפני שנתיים בערך, אולי בעקבות הפעילות של חברת הכנסת שקד ועוד פעילויות, הממשלה מינתה את שר הביטחון לגבש ועדה שתחקור או תבחן לעומק את כלל המשמעויות של גלי צה"ל ותגבש המלצות - - -

אבישי ברוורמן: שר הביטחון הקודם?

רונן הופמן: כן.

רונן הופמן: ואני הייתי חבר בוועדה הזאת.

רונן הופמן: עשינו עבודה מאוד מקיפה, מאוד עמוקה: שמענו אנשי מקצוע גם מהתקשורת, גם משפטנים, גם מהצבא, גם מהציבור ומארגונים שהתנגדו לזהות של גלי צה"ל כפי שהיא נתפסת בעיניהם.

רונן הופמן: אני חולק לחלוטין על מה שנאמר כאן.

רונן הופמן: המסקנות היו – אני ממליץ לכם לקרוא את הדוח הזה: התחנה מאוזנת, יש בה שיקול דעת.

רונן הופמן: אני לא רוצה להרחיב כי הכול מופיע בדוח.

אבישי ברוורמן: היא גם איכותית ויש בה אנשים אחראיים, להוציא את המפקד, שאני לא יכול לתת לו מחמאות פה.

רונן הופמן: אני חושב שיוזמת החקיקה בעניין הזה היא חיונית, היא נחוצה, ויפה שעה אחת קודם.

רונן הופמן: אני מאוד מברך על היוזמה הזאת.

רונן הופמן: אנקדוטה קטנה: לי הייתה חוויה נהדרת עם גלי צה"ל.

רונן הופמן: אני השתתפתי במשא ומתן עם סוריה בשנות ה-90'.

רונן הופמן: יום אחד נכנס ראש המשלחת הסורית לחדר ואמר: אני מבין שהממשלה שלכם החליטה להחזיר לנו את רמת הגולן, אפשר לחתום.

רונן הופמן: אמרנו לו: על מה אתה מדבר?

רונן הופמן: אז הוא שלף איזו סטנוגרמה מיומן הבוקר של גלי צה"ל: שרת החינוך שולמית אלוני אמרה בגלי צה"ל ביומן הבוקר שישראל צריכה להחזיר את רמת הגולן.

רונן הופמן: אמרנו לו: שרת החינוך ממר"צ, מה אתה - - - אז הוא אמר: מה זאת אומרת?

רונן הופמן: הרדיו הצבאי הממלכתי הישראלי – לא ייתכן שהיא לא נשלחה על-ידי ראש הממשלה.

אבישי ברוורמן: יפה.

רונן הופמן: אני ממליץ לכולנו לקרוא את הדוח הזה.

רונן הופמן: דוח דני יתום, ועדת יתום.

אבישי ברוורמן: לא אלמן ישראל – דוח יתום.

<ישי יודקביץ: הדוח שדיברתי עליו בדברי, הדוח ששר הביטחון מינה בעקבות החלטת - - -

אבישי ברוורמן: אני מציע שתחלקו אותו לחברי הכנסת.

אבישי ברוורמן: תודה.

אבישי ברוורמן: חבר הכנסת הופמן, אני מאוד מודה לך.

אבישי ברוורמן: ההערה שלך עשתה פה איזון מאוד ברוך.

אבישי ברוורמן: הייתה פה העצה קונקרטית מאוד מעניינת של חבר הכנסת פייגלין, ייתכן שהיא לא תהיה בעתיד, אבל יבוא יום שמדינת ישראל תהפוך למדינה נאורה ומפעל הפיס לא ינוהל על-ידי פוליטיקאים וכל דבר יהיה רשות סטטוטורית עם אנשים מקצועיים, גם ברשות השידור – ביום ההוא יבוא לציון גואל ואפילו המשיח אולי יגיע.

ישראל אייכלר: והעיתונאים יהפכו לפוליטיקאים.

אבישי ברוורמן: לזה הם כבר הפכו.

אבישי ברוורמן: זה כבר מאחורינו.

אבישי ברוורמן: חברת הכנסת עליזה לביא, האם אנחנו יישרנו כבר את ההדורים?

עליזה לביא: תודה, אדוני היושב-ראש, חבר הכנסת ברוורמן.

עליזה לביא: תחנת גלי צה"ל היא תחנה אהודה, תחנה מאוד אהובה.

עליזה לביא: זאת הזדמנות לומר תודה.

עליזה לביא: אני רוצה לקחת את הדיון הזה לקומה השנייה.

עליזה לביא: אני חושבת שאי אפשר לנתק את הדיון בחוק כזה או אחר בלי להתבונן מה קורה במפת התקשורת הישראלית – צריכה להיות פה הלימה.

עליזה לביא: אם היית שואל אותי, לפני 65 שנים כשבן גוריון מחליט להקים את התחנה – אגב, הוא עושה את זה בהיחבא, הוא לא מודיע , אני לא אחזור פה על שיעור היסטוריה על איך מיקמת התחנה ומה היו השיקולים שלו.

עליזה לביא: חברת הכנסת שקד הזכירה בדברים שלה למה התחנה קמה.

עליזה לביא: מעולם לא צלח הניסיון הזה של חברי כנסת אחרים, של שרים, להסדיר את התחנה.

עליזה לביא: כשאנחנו רואים כזאת מציאות, תמיד צריך להתבונן מההיסטוריה ולהבין למה.

עליזה לביא: למה זה עד היום לא סודר, לא נחקק?

עליזה לביא: ולא בכדי.

עליזה לביא: אני חושבת שאם הייתי נותנת עכשיו הרצאה – וזה קורס שאני מלמדת באוניברסיטה: הרדיו ב-מאה ה-21 בחברה הישראלית – הייתי עוצרת כאן.

עליזה לביא: אבל היום אנחנו מתבוננים על מפת תקשורת חשדה בישראל ואנחנו מדברים על טכנולוגיות שנכנסות ועל עוד ועוד אפשרויות כאלה ואחרות.

עליזה לביא: אני חושבת, דווקא משום המקום הזה של האהבה הגדולה והאהדה הגדולה והאחוזים הגבוהים של שיעורי ההאזנה לתחנה הזאת – האזרחים מצביעים ברגלים.

אבישי ברוורמן: בהחלט, הערכה גדולה מאוד.

עליזה לביא: נכון שיש נושאים שצריך לטפל בהם.

עליזה לביא: אני לא פוסלת את הדברים שנאמרו כי יש פה תחושות של אנשים והרגשות וסטטיסטיקות ותכף האגודה לזכות הציבור תעלה נשאים שצריך היה לתת להם פתרונות לפני שנים: הנושא של מי מגיע למעבדה האנושית של אנשי התקשורת העתידיים של מדינת ישראל, מאיפה הם מגיעים.

עליזה לביא: הקמתם ועדה ציבורית - - -

אבישי ברוורמן: הוא דיווח – את נכנסת קצת באיחור – הוא דיווח על שינויים מאוד גדולים.

עליזה לביא: אני שמעתי אמנם קודם, אני מצטערת שאיחרתי, אבל שמעתי.

עליזה לביא: דיברתי עם מפקד התחנה, שמעתי – אני רוצה להגיד זה שהיא תחנה מאוד דיאלוגית, כלומר, כשבאים – אתה רואה מענה.

עליזה לביא: לכן אני חושבת שאם אמרתי שאני רוצה לעלות לקומה השנייה, לא יכול היות שמצד אחד יד אחת של המדינה נותנת זיכיונות לתחנות רדיו ואומרת להן שהפרנסה שלהן מהפרסומות ומצד שני יש פה תחנה צבאית שמשדרת לאזרחים, כמו שאמרתי יש עוד מקרה אחד בעולם.

עליזה לביא: אבל בואו נבחן היום, במפת התקשורת החדש בישראל, ויש לנו תחנה אהובה ואהודה ולא נכביר עוד במילים, בוא נראה איך אנחנו - - -

אבישי ברוורמן: מה ההמלצה שלך?

עליזה לביא: ההמלצה שלי לעשות סדר.

עליזה לביא: כלומר לראות - - -

איילת שקד: להפוך אותה לתחנה מסחרית?

עליזה לביא: צריך לראות איך אנחנו - - -

אבישי ברוורמן: אודה לך אם - - -

עליזה לביא: אדוני, מצד אחד יש פה תחנה שממומנת על-ידי משרד הביטחון וצריך גם לזה להתייחס.

עליזה לביא: מה התחנה הזאת?

עליזה לביא: להגדיר אותה: מהי?, היא מסחרית, היא אזרחית - - -

אבישי ברוורמן: זאת אומרת שאת ממליצה שאנחנו נעבוד, הממשלה בעזרתנו, על חוק גלי צה"ל משמעותי.

עליזה לביא: לעומק.

עליזה לביא: אני חושבת שבשלו התנאים והשינויים הטכנולוגיים מאפשרים לתחנות לשדר באמצעים טכנולוגיים שונים.

עליזה לביא: תראה, אנחנו מדברים על גלי צה"ל, אבל לא הזכרנו את גלגל"צ - - -

אבישי ברוורמן: הוא הזכיר בהתחלה – את אחרת – הוא הזכיר את שתי התחנות.

עליזה לביא: אז גם תת-התחנה הזאת, איך היא קמה?

עליזה לביא: אנחנו יודעים עד כמה השפעתה על המוזיקה בישראל.

עליזה לביא: איך הפלייליסט – ההשפעה שלה עמוקה.

עליזה לביא: אז אם אנחנו רוצים לעשות סדר, אני חושבת שבשלו התנאים לעשות סדר, אני לא קוראת בכלל לסגירת התחנה, אני חושבת שזאת תחנה מאוד-מאוד חשובה במבנה הישראלי, אבל לבוא ולראות היום, גם במסגרות השונות של אמצעי התקשורת, במיוחד תחנות הרדיו, מה אנחנו עושים.

אבישי ברוורמן: תודה רבה, חברת הכנסת לביא.

איילת שקד: לפני שממשיכים, אפשר שהוא יענה?

איילת שקד: כי אם לא עונים על שאלות אז זה תמיד מתמסמס.

אבישי ברוורמן: סליחה, קודם כול, זה לא מתמסמס.

אבישי ברוורמן: אני אוהב שבוועדה אנשים יושבים.

אבישי ברוורמן: כמו שאמרתי, אני חוזר כמו קאטו הזקן, כשהפרלמנט הישראלי יהיה רציני, אנשים יישבו אך ורק בוועדה אחת.

אבישי ברוורמן: ירון רושם את השאלות, אני מכיר את ירון, יש לו אורך רוח, גם כשהיה מראיין ברשת ב' אלו היו הראיונות הטובים ביותר כי הוא נתן לאנשים לדבר.

אבישי ברוורמן: חבר הכנסת אייכלר, כן.

ישראל אייכלר: אדוני היושב-ראש, אני לא אחזור על מה שאמרו אחרים אלא אגע בנקודה נוספת.

ישראל אייכלר: אין ספק שתחנת גלי צה"ל היא מקור אינפורמציה מאוד יעיל, זמין, מהיר, ובגלל זה הרבה אנשים שומעים אותה.

ישראל אייכלר: בוא נאמר שגם אם, כמו שאומרת חברת הכנסת שקד, רוב הדוברים והשדרנים הם בעלי אוריינטציה שמאלנית, זה לא אמור להפריע כאשר המאזין יודע מראש שמדבר עכשיו אדם עם דעות שמאלניות – עם זה אין לי בעיה, ולכן אולי נוח לפייגלין להתראיין שם וגם אני מתראיין שם בלי שום בעיה עם אנשים שאני יודע בדיוק מה דעתם.

ישראל אייכלר: יש לי בעיה אחרת.

ישראל אייכלר: אני לא יודע אם המפקד מודע לזה ואני רוצה שהוא ישיב על זה: ישנם שדרנים שמקבלים הכנסות, הרצאות, הזמנות, מארגונים עם אג'נדה אנטי דתית קיצונית, וכשהם באים לדבר ברדיו הם מביעים את כל האיבה שלהם ואת כל מה שצברו בחוץ אל הרדיו ובכך הם מעוררים שנאה ואיבה ומדנים נגד ציבורים.

ישראל אייכלר: זה הדבר החמור ביותר שאני רואה בגלי צה"ל.

<ירון דקל: על אילו ארגונים את המדבר?

ישראל אייכלר: על ארגונים רפורמיים בדרך כלל.

ישראל אייכלר: הם מרצים שם ואחר כך כשעולה נושא חרדי הם משסים את הציבור נגד הציבור החרדי, ואנשים אפילו כאילו דתיים, הם משסים את הציבור נגד הציבור החרדי - - -

עליזה לביא: ברדיו או בהרצאות?

עליזה לביא: על מה אתה מדבר?

ישראל אייכלר: לרדיו הם באים אחרי שהם כבר משוחדים על ידי ההוצאות - - -

עליזה לביא: אנחנו שומעים אותה תחנה?

עליזה לביא: תן לי דוגמה.

ישראל אייכלר: תני לי לדבר.

ישראל אייכלר: אני לא הפרעתי לך.

ישראל אייכלר: אני יודע את העמדות שלך.

ישראל אייכלר: זאת המעלה שלך – אני יודע בדיוק מאיפה את באה.

ישראל אייכלר: שדרן שעומד וכאילו אובייקטיבי וכאילו אפילו דתי ומסית נגד הציבור החרדי יום-יום.

ישראל אייכלר: אין לי בעיה עם עובדי הרדיו, עובדי גלי צה"ל, שהם העובדים – אני יודע את האג'נדה שלהם – והם לא מקבלים מאף אחד שום הטבה וזאת המשכורת שלהם זאת המשכורת שלהם ומזה הם חיים.

ישראל אייכלר: אין לי בעיה עם זה.

מיכל רוזין: מי מסית?

דוד צור: על סיון רהב הוא מדבר.

ישראל אייכלר: נכון.

ישראל אייכלר: היא אחת - - - גם רזי ברקאי, אני מאמין שהוא לא מקבל כסף - - - אבל לא יתכן שאנשים שמקבלים איזו שעה, וזה בסדר שהם מתפרנסים ממקומות אחרים, אבל שיגידו למען הגילוי הנאות: אני מרצה אצל הקונסרבטיבים, אני מרצה אצל הרפורמים ולכן אני שונא חרדים ולכן, כשמגיע נושא חרדים אני מסית ומסית.

ישראל אייכלר: האזרח לא יודע מזה - - -

אבישי ברוורמן: חבר הכנסת אייכלר, צמצום.

ישראל אייכלר: אני כבר עומד לסיים.

ישראל אייכלר: - - האזרח, הפקיד, שמולו בא אדם חרדי, מאזין בגלי צה"ל - - -

ניצן הורוביץ: - - - דתי - - -

ישראל אייכלר: חבר הכנסת הורוביץ, אתה חושב שאני מגן על דתיים?

ישראל אייכלר: אני אוהב חילוני שמצהיר על עצמו חילוני - - -

אבישי ברוורמן: רבותי, זה מתחיל להיות פופוליטיקה.

אבישי ברוורמן: חבר הכנסת הורוביץ, תקבל רשות דיבור אחרי זה.

ישראל אייכלר: אני יודע שדברי קשים – לי קשה לשמוע את הדברים שלהם.

ישראל אייכלר: יש עוד נושא, אדוני המפקד, ישנם בעלי תכניות שחושבים שאם לא יהיה אייטם אנטי חרדי והם לא יוסיפו על דברי הכתב דברי הסתה, אז הדבר לא היה בסדר.

ישראל אייכלר: הוא לא היה מעז לעשות את זה נגד ערבים, נגד מזרחיים, נגד רוסים ואפילו וודאי שלא נגד מהגרים זרים.

ישראל אייכלר: כשמגיע הנושא החרדי, אני מבקש ממך אדוני המפקד, ואני מבקש מחברי הכנסת – לא לאפשר, גם אם גלי צה"ל היא תחנה צבאית וגם אם אזרחית, לא לאפשר את ההסתה ההמונית הזאת והדרך הפשוטה למנוע את זה היא על ידי גילוי נאות.

ישראל אייכלר: ברגע שאדם יגיד: אני שייך למגזר הזה ושי לי אג'נדה כזאת וכזאת – אין לי בעיה.

ישראל אייכלר: כשיבוא ניצן הורוביץ וידבר – כולם יודעים מה האג'נדה שלו ואין לי שום בעיה עם זה.

ישראל אייכלר: אבל כשבא מישהו ומסתתר מאחורי אובייקטיביות ואפילו קרוב וחיזוק ביהדות, ומסית נגד הציבור החרדי – זאת סכנה קיומית.

ישראל אייכלר: אם מדברים על השפעה של תחנה צבאית, יש לזה סכנה כי זה מתבטא ברחוב, באוטובוס, בבית חולים, פקיד שמתנכל לחרדים - - -

אבישי ברוורמן: חבר הכנסת אייכלר – צמצום.

ישראל אייכלר: הדברים הובנו?

אבישי ברוורמן: הובנו.

ישראל אייכלר: אם אדוני המפקד יענה על זה – אני מאוד אשמח.

אבישי ברוורמן: הוא יענה לך.

אבישי ברוורמן: אני רק רוצה להגיד לחבר הכנסת אייכלר שאני 65 שנים נמצא עלי אדמות ופגשתי, גם כשהייתי בארצות הברית ובמקומות אחרים וגם בארץ, רבנים רפורמיים ורבנים קונסרבטיביים.

אבישי ברוורמן: כל מי שפגשתי לא שונאים חרדים.

ישראל אייכלר: אני מדבר על אלה שמממנים את ההסתה נגד החרדים.

ישראל אייכלר: לא כל הרפורמים שונאים – יש אנשים טובים מאוד.

ישראל אייכלר: ישנם ארגונים שמצהירים על מלחמתם בהשקפה הדתית-החרדית האורתודוקסית.

אבישי ברוורמן: חס וחלילה.

אבישי ברוורמן: העם היהודי ידוע כעם שיש לו כוח סבל אבל אין לו סובלנות, אני חושב שגם בנושא הזה.

אבישי ברוורמן: אתה אולי מעלה איזו נקודה של רגישות שקיימת אבל גם לרפורמים וגם לקונסרבטיבים, אתה מקבל לחלוטין - - -

ישראל אייכלר: אין לי שום בעיה שידברו כמה שהם רוצים ויהיו מוצהרים אבל לא שיסיתו כדתיים - - -

אבישי ברוורמן: אבל הם דתיים.

אבישי ברוורמן: חבר הכנסת ניצן הורוביץ, בבקשה.

ניצן הורוביץ: תודה, אדוני היושב-ראש.

ניצן הורוביץ: אני בכלל חשבתי שהדיון הזה לא צריך להגיע למקומות האלה, אבל הוא הגיע.

ישראל אייכלר: חייב להגיע – מישהו צריך להביא את צעקת העם.

ישראל אייכלר: אתה יושב שם באולפן ולא יודע מה מרגיש.

ניצן הורוביץ: היות והגיע – צריך להגיד כמה מילים.

אבישי ברוורמן: טוב לו לאדם שלא נברא משנברא – אך משנברא, טוב לו שנברא משלא נברא.

ניצן הורוביץ: זה נכון בתאוריה.

ניצן הורוביץ: בתיאוריה, כמו שאמר מישהו, צבא לא אמור להפעיל תחנת שידור לכלל האוכלוסייה, בתיאוריה זאת אנומליה.

ניצן הורוביץ: אבל כמו שאמר היושב-ראש בצדק, זה סיפורה של המדינה הזאת: לצה"ל יש גם התיישבות והוא מקים יישובים - -

אבישי ברוורמן: מדינה אנומלית.

ניצן הורוביץ: ויש לו גם רבנות ויש לו גם גופי מחקר ויש מורים בצבא והוא מקיים שיעורים – הוא עושה המון דברים.

ניצן הורוביץ: זה סיפורה של המדינה הזאת.

ניצן הורוביץ: התחנה הזאת קמה יחד עם המדינה, במסגרת הטלאים-טלאים האלה וגם השידור הציבורי, מעבר לגלי צה"ל הוא טלאים-טלאים: יש לנו רשות שידור וטלוויזיה חינוכית ושידור מסחרי שהוא חצי פרטי ותחנות רדיו בכל מיני מעמדים ורשויות.

ניצן הורוביץ: יש זירה שלימה של הסדרים, וגלי צה"ל בעניין הזה היא לא חריגה.

ניצן הורוביץ: בכל המכלול הגדול הזה צריך לראות את העיקר ולא להתבלבל – גלי צה"ל, בסך הכול, זה סוג של פלא.

ניצן הורוביץ: עם כל האילוצים וכל הלחצים, שחלק מהם ראינו גם פה סביב השולחן, והסד התקציבי והתנאים הפיזיים, מי שביקר יודע באילו תנאים עובדים ואיך נראה הבניין, וכמה קשה לתפעל ומול מערכת לא פשוטה כמו צה"ל ומשרד הביטחון.

ניצן הורוביץ: ולמרות הכול שידורים יפים, איכותיים: אוניברסיטה משודרת ושעה היסטורית וחיי חיילים ומגזינים כלכליים.

ניצן הורוביץ: והערך הציבורי הוא עצום, גם של המוזיקה.

ניצן הורוביץ: לכן, בשורה התחתונה, חברות וחברים, אנחנו צריכים לעזור לגלי צה"ל, להקל עליה, כי בסוף כולנו אוהבים ונהנים ממנה ובצדק אמרו פה חברי משני צדי המתרס והדעות הפוליטיות שבסך הכול זאת תחנה פופולרית ואהודה - - -

אבישי ברוורמן: ואיכותית, איכותית.

ניצן הורוביץ: - - - יש אירוע ביטחוני ואדם רוצה לשמוע חדשות – פותח גלי צה"ל לקבל עדכונים; אדם רוצה לשמוע מוזיקה חדשה – פותח.

ניצן הורוביץ: זאת זירה שהיא זירה ציבורית טובה.

ניצן הורוביץ: לכן אני מציע לחברי להפסיק עם כל מבחני הדעה וההשקפה – זאת תחנה חופשית, פתוחה, זה לטובת כולנו.

ניצן הורוביץ: למישהו יש טענה על מגזר כזה, מגזר אחר – זה בסדר, ככה כשיש דיון ציבורי פתוח.

ניצן הורוביץ: אני קורא לוועדה, ואני שמח על הרוח שמפגים פה יושב ראשה וועדה, לקדם את העניין ולאשר לגלי צה"ל את התקנות האלה כדי לאפשר לה לפעול בצורה תקינה.

אבישי ברוורמן: תודה חבר הכנסת הורוביץ.

אבישי ברוורמן: כמובן אתה לא תגרום ליושב-ראש הוועדה לעבור על החוק.

ניצן הורוביץ: חס וחלילה, הכול לפי הסדר.

אבישי ברוורמן: תודה.

אבישי ברוורמן: חבר הכנסת צור, בבקשה.

דוד צור: אני רוצה להתחיל מהסוף.

דוד צור: קודם כל, אני מצטרף לכל מילה כמעט של ידידי הורוביץ.

דוד צור: לא הייתי קודם כי אני מתראיין לגלי צה"ל עכשיו - - -

אבישי ברוורמן: רגע, רגע, אתה רואה למה אתה גורם, ירון?

אבישי ברוורמן: כדי שהוא - - -

דוד צור: זה נראה לי קונספירטיבי.

דוד צור: אבל רציתי להגיד שיושבת ראש ועדת הפנים היא הצנזורית לשעבר ולא יושב-ראש ועדת הכלכלה.

דוד צור: אני לא מבין איך הגענו לנקודה הזאת שבה אנחנו צריכים להיות צנזור ראשי.

דוד צור: זאת תחנה שאנחנו צריכים בעיקרון לעודד אותה ולעזור לה.

דוד צור: יש פה עיוותים שונים שאם מסתכלים עליהם באיזה עולם אוטופי של שידורים, אז היינו צריכים להגיע למשהו אחר.

דוד צור: גם אנחנו משלמים אגרה לכל ישראל גם כשאנחנו הולכים לעשות טסט לאוטו.

דוד צור: ולא ברור לנו, אפילו אם בחיים לא נפתח תחנה אחרת – אגב, אני פותח כי אני מאוד אוהב גם את קול ישראל – אבל זה לא קשור.

דוד צור: אני אומר שיש פה כל מיני עיוותים ב-So called בתחרות החופשית – היא לא חופשית באמת, היא סוג של תחרות שיש בה הטיות וגם עזרה.

דוד צור: אני חושב שאנו כמחוקקים צריכים לאשר את הצעת שר הביטחון והבקשה שלו מהוועדה.

דוד צור: הנקודה העיקרית שאנחנו צריכים להיות מודעים לה היא שכאשר אנחנו מאשרים את התקנות פה, האם אנחנו לא פוגעים בחוק שמאפשר את שידורי הדריו האזוריים ובנתח הפרסום שמוקצה להם.

דוד צור: לכן, אם יש משהו שלדעתי נצטרך לדון בו יותר אחרי שהוראת השעה תעבור, זה במינון.

משה זלמן פייגלין: למה צריך לאשר שידורי רדיו אזורי?

<אתי בנדלר: לא צריכים לאשר – זה על פי חוק.

אבישי ברוורמן: חבר הכנסת צור, אתה נכנסת קצת באיחור ולכן אני רוצה להגיד לך מה נאמר כאן:

אבישי ברוורמן: לגבי התקנות, ברגע שיעבור החוק, אנחנו נדון בהן וכנראה אנחנו נאשר אותן.

דוד צור: בחלק הזה הייתי.

אבישי ברוורמן: לגבי חוק הדקות – אני לא קורא לו חוק גלי צה"ל – גם עליו אנחנו נצביע - - -

דוד צור: אבל מה שברור זה שצריך - - -

אבישי ברוורמן: תקשיב.

אבישי ברוורמן: עלתה פה נקודה מרכזית, אני אמרתי בתחילה ואמרו אחרים: את הדבר הזה שקוראים לו גלי צה"ל צריך להסדיר בחוק.

אבישי ברוורמן: את החוק הזה אפשר לעשות אותו תוך שנה, שנה וחצי, אבל חוק רציני שפעם אחת יהיה סדר בנושא הזה בלי שום קשר לחוק הדקות ולכבוד לגלי צה"ל.

דוד צור: כן.

דוד צור: אבל צריך לעשות את זה בזמן שעדיין שומרים על גלי צה"ל ולא הורסים את התחנה.

אבישי ברוורמן: אתה שמעת - - -

דוד צור: לא התכוונתי אליך לרגע – התכוונתי לאמירות אחרות.

אבישי ברוורמן: אפילו חבר הכנסת פייגלין הביע כבוד ואמר לשמור על גלי צה"ל.

אבישי ברוורמן: איך לשמור?

אבישי ברוורמן: הוא הציע בצורה אחרת.

אבישי ברוורמן: אני אומר: אשר לקיסר – לקיסר.

אבישי ברוורמן: אני רוצה לאזן קצת את הדיון: מיקי מירו, מה עם קול ישראל?

אבישי ברוורמן: אתה מנהל קול ישראל – קול ישראל מברך על גלי צה"ל?

<מיקי מירו: ברור.

<מיקי מירו: אגב, ההערה הקטנה שהערתי – ואני מתנצל – רציתי לציין שקול ישראל זה לא רק רשת ב'.

אבישי ברוורמן: נכון, אבל אני חושב שירון דקל תיקן.

<מיקי מירו: אני כאזרח קצת מודאג שתחנה צבאית או תחנה ממשלתית צריך להיעזר בפרסומות.

<מיקי מירו: אני חושב שיש בזה איזושהי בעיה ערכית.

אבישי ברוורמן: זאת אומרת, זה נובע - - -

<מיקי מירו: אני חושב שזה סוג של הפרטה של צבא.

<ירון דקל: רשת ב' זה לא רדיו ציבורי?

<מיקי מירו: רדיו ציבורי - - -

<ירון דקל: שנעזר בפרסומות?

<מיקי מירו: זה לא אותו דבר.

מיכל רוזין: למה זה לא אותו דבר?

אבישי ברוורמן: רבותי, אני מבקש – נתנו לגלי צה"ל כל-כך הרבה כבוד - - -

<מיקי מירו: - - - זה משהו אחר - - -

איציק שמולי: למה?

איציק שמולי: כמעט מיליארד שקל אגרה בשנה.

אבישי ברוורמן: זו פעם ראשנה שאני משתמש בפטיש.

אבישי ברוורמן: רבותי, מה אתם רוצים?

אבישי ברוורמן: גלי צה"ל במצב טוב.

אבישי ברוורמן: תראו את כל המצב היום ברשות השידור – הם כל-כך אומללים לעומת גלי צה"ל - - -

<מיקי מירו: להיפך.

<מיקי מירו: אני דואג, אני חושב - - -

איציק שמולי: כסף, ברוך השם, יש.

אבישי ברוורמן: תנו למיקי לדבר בבקשה.

<מיקי מירו: אני חושב שטוב הייתה עושה המדינה אם הייתה נותנת להם את כל התקציב.

אבישי ברוורמן: אני חושב שאם הם היו מקבלים תקציב על פי חוק, מר דקל היה מוותר על הפרסומות.

<מיקי מירו: לכן אני אומר את זה.

אבישי ברוורמן: אני חושב שזה מקובל.

<ירון דקל: האמת היא שהייתי מסתפק בנתח מהאגרה.

<מיקי מירו: זה גם לא טוב לך.

<מיקי מירו: לגבי מה שאמר ירון, תומר קרני ידבר על ההיבטים המשפטיים, אבל לגבי נזקים – צדק חבר הכנסת דוד צור שצריך לערב פה יותר גורמים מפני שהיום שוק הפרסום הוא שוק מאוד-מאוד קשה וכולם פשוט נרמסים ומנסים לעשות הורדות מחירים ומבצעים, ומדובר גם על תחנות הרדיו האזוריות וגם עלינו.

אבישי ברוורמן: מה המלצתך, מיקי?

<מיקי מירו: שאנחנו צריכים לחשוב על כל הדבר הזה – צריך לעשות חשיבה - - -

אבישי ברוורמן: לחשוב, לחשוב – מה לעשות?

<מיקי מירו: זה היה עושה סדר בכל העניין אם היו אומרים שציבורי זה ציבורי ופרטי זה פרטי – אני עכשיו מדבר על דעתי הפרטית – כל שוק הפרסום יהיה רק לפרטיים ואחרים: אנחנו באגרה והם בתקציב.

<מיקי מירו: בזה נגמר הסיפור.

אבישי ברוורמן: קיבלתי.

אבישי ברוורמן: זה מה שנקרא - - -

עליזה לביא: זאת ההסדרה שאני מדברת עליה.

<מיקי מירו: זה נראה לי יותר הגיוני.

<מיקי מירו: הייתה הצעה כזאת - - -

אבישי ברוורמן: חברת הכנסת לביא, את הצעת את הפתרון האולטימטיבי.

אבישי ברוורמן: השאלה היא אם מדינת ישראל יכולה להתקדם, אם המדינה מתוקנת מספיק?

אבישי ברוורמן: בשביל זה צריך לפעמים דיקטטור תאילנדי.

איציק שמולי: מיקי, אם אני מבין נכון, אתה אומר, גם לגבי קול ישראל, אני מוכן לוותר על האפשרות - - -

<מיקי מירו: אם הייתה אגרה שמממנת אותי בצורה נכונה וטובה והיו הצעות כאלה, למשל, ברישיון הרכב.

<מיקי מירו: הייתה הצעה כזאת שמתגלגלת כבר הרבה זמן ומשום מה נעה ממקום למקום כמו הרבה דברים.

<מיקי מירו: אם הייתם עושים כאן – זה המקום, אני חושב לעשות – בבית המחוקקים חשיבה על מהו ציבורי ומהו פרטי, אני חושב שהרבה מהבעיות האלו היו נפתרות.

<מיקי מירו: גם לגלי צה"ל צריך למצוא מקור שלא יעמיד אותם בפני מצב שהוא לא כל-כך בריא: בואו נחשוב על יחידה לוחמת שעכשיו היא בחסות של חברה פרטית – הטיל נורה בחסות חברה פרטית – זה לא הדבר הכי בריא שיכול להיות.

<אתי בנדלר: בהערת אגב אני רוצה לומר לחברי הכנסת, אדוני היושב-ראש, שבמסגרת חוק ההסדרים או בשמו האקטואלי:

<אתי בנדלר: הצעת החוק לקידום התחרות לשנת 2013 ו-2014, יש פרק שדן בתקשורת ובמסגרתו יש שינויים שמשפיעים על כלל עולם התקשורת, פרסומות וכולי.

אבישי ברוורמן: חבר הכנסת פייגלין יתפנה מכל עיסוקיו ויישב בדיונים האלה.

<מיקי מירו: עוד הערה קטנה.

<מיקי מירו: ירון הזכיר שהוא נשען בעיקר על גופי מלכ"ר ולפ"מ וכן הלאה ושמענו על השותפות עם הרשות למלחמה בתאונות הדרכים - -

<רון מוסקוביץ: הרשות הלאומית לבטיחות בדרכים.

<מיקי מירו: - - הרשות הלאומית לבטיחות בדרכים, שזה 3 מיליון שקלים.

<מיקי מירו: באיזשהו מקום גם התקציב של מוגבל ושל לפ"מ ואז, כשיש עוד גורם בתוך הסיפור, כמובן שכולם מקבלים פחות.

אבישי ברוורמן: מיקי, ביום שאנחנו נהיה מסודרים אתה תקבל את התקציב שלך, הוא יקבל את התקציב שלו והפרסומות יהיו בחוץ אלא אם כן מר פייגלין יציע לי דרך אחרת.

אבישי ברוורמן: עורך דין תומר קרני, יש לך משהו מהותי להוסיף?

<תומר קרני: לא, יש לי הערות לגבי הפרטים של התקנות.

אבישי ברוורמן: כשנגיע לזה – נדון בהם.

אבישי ברוורמן: נילי בן גיגי, מנכ"ל האגודה לזכות הציבור לדעת.

<נילי בן גיגי- וולף: שלום וברכה, תודה ליושב-ראש.

<נילי בן גיגי- וולף: גם ההערות שלנו מתייחסות לגוף המסמך עצמו ונוגעות לסעיפים עצמם.

<נילי בן גיגי- וולף: ההערות שלנו הן לגופם של הסעיפים – האם להעלות את זה?

אבישי ברוורמן: אני מציע שאנחנו נדון בהן אחרי שיעבור החוק.

אבישי ברוורמן: היום אני לא אדון בהן.

<נילי בן גיגי- וולף: לא דנים בסעיפים עצמם?

אבישי ברוורמן: לא.

אבישי ברוורמן: חברת הכנסת מיכל רוזין – אתה תוכל לענות לה אישית – הוא יענה לך אישית, אני בטוח.

<חני לוז: סליחה, היושב-ראש, אמרת שתיתן לי רשות דיבור.

אבישי ברוורמן: בהחלט.

אבישי ברוורמן: חני לוז ממרכז תדמי"ת, בבקשה.

אבישי ברוורמן: אחר כך, חברת הכנסת מיכל רוזין ולאחר מכן – ירון דקל ואנחנו נסכם.

<חני לוז: אני באה לדבר על מה שהדיון הזה הפך להיות.

<חני לוז: אני באה לבקש דבר אחד: לבחון לפני אישור החסויות האם גלי צה"ל משרתת את כל הציבור, כמה היא תורמת לחופש הביטוי והאם היא ממלאת את תפקידה הדמוקרטי.

אבישי ברוורמן: מה זה מרכז תדמי"ת?

<חני לוז: מרכז לסיקור הדמוקרטיה במדיה הישראלית.

<חני לוז: אני עוסקת הרבה במעקב אחרי שידורי גלי צה"ל ויש לי גם אתר שניקרא "מעקב גלי צה"ל" ואפשר לקרוא ולשמוע שם הקלטות.

אבישי ברוורמן: תודה רבה.

<חני לוז: אני רוצה להביא כמה עובדות ונקודות לחשוב על הדברים שנאמרו פה כאילו התחנה מאוזנת והתחנה משדרת את כל הדעות.

<חני לוז: יש מגזרים שמאוד לא נעים להם לשמוע את גלי צה"ל יום-יום בבוקר - - -

אבישי ברוורמן: שמענו את חבר הכנסת אייכלר – הוא לא כל-כך נהנה.

<חני לוז: נכון.

<חני לוז: ויש עוד מגזרים שפותחים את הרדיו עם מיכה פרידמן וממשיכים עם רזי ברקאי - - -

איציק שמולי: תגידי, המרכז הזה שלכם עושה בדיקה על תחנות רדיו נוספות או רק על גלי צה"ל?

<חני לוז: אני מדברת כרגע על גלי צה"ל – זה הדיון.

<חני לוז: גלי צה"ל היא תחנה שמשדרת מתקציב הביטחון עם השם של צה"ל.

אבישי ברוורמן: הבנו את הנקודה, תודה.

אבישי ברוורמן: אני חייב לסיים.

<חני לוז: אני רוצה להביא שני עניינים מאוד חשובים - - -

דוד צור: אני רוצה לחזור בי.

דוד צור: אחרי הריאיון שהיה לי בגלי צה"ל, אני רוצה לחזור בי.

אבישי ברוורמן: תסביר לו, מר דקל, שהעיקר ששמעו שיש חבר כנסת צור.

אבישי ברוורמן: זה כמו העיתונים – לא חשוב מה הוא אמר העיקר ששמעו שיש.

<חני לוז: האפקט שציינת פה: העיקר שישמעו את השם, הוא אפקט מאוד חזק וגלי צה"ל מאוד משפיעה עליו.

<חני לוז: יש לנו נושא אקטואלי, אחד הנושאים המאוד בוערים הוא נושא שנקרא "פשעי שנאה" יש נושא של תג מחיר.

<חני לוז: המקביל לו, ואני עוקבת אחרי זה, הם פשעי השנאה והאלימות הרצחנית שמופעלת יום-יום נגד תושבים ואזרחים ביהודה ושומרון ונגד חיילים.

<חני לוז: הם לא מקבלים את הבמה הנאותה בגלי צה"ל.

<חני לוז: יש דוח שיוצא פעם בשבוע על-ידי ארגון "הצלה" – אין התייחסות לדוח הזה.

<חני לוז: אם בחודש הקודם היו מעל 1070 מקרים מתועדים של יידויי אבנים ומאות בקבוקי תבערה – מי שמאזין לגלי צה"ל יום אחרי יום לא מקבל את התמונה הזאת.

ניצן הורוביץ: למה זה רלוונטי - - -

אבישי ברוורמן: אני אספר לך סיפור, את סיימת - - -

דוד צור: למה זה רלוונטי לדיון - - -

<חני לוז: מפני שהכסף הוא - - -

אבישי ברוורמן: סליחה חבר הכנסת צור.

אבישי ברוורמן: אני אתן לך דוגמה, אני אספר לך סיפור - - -

ניצן הורוביץ: - - - צנזורה - - -

<חני לוז: - - - להיפך, אני רוצה שתופסק הצנזורה, שיביאו שם חדשות מהשטח בלי אג'נדה - - -

אבישי ברוורמן: סליחה, גמרנו - - -

איציק שמולי: אולי תבדקי - - -

אבישי ברוורמן: חברה, אני מבקש מכם – אני צריך לסיים - - -

<חני לוז: - - - שריפה שהייתה אתמול, יידויי אבנים - - -

איציק שמולי: - - - כל אמצעי התקשורת - - -

אבישי ברוורמן: אני חייב לסיים, אבל אני אספר לך סיפור שלא קשור לא לאבנים ולא לתדמית, זאת תקשורת וזה לא שייך לנושא הזה בכלל, 16 שנה חייתי בנגב והיו כל-כך הרבה דברים אבל מעולם לא סקרו אותם בתל אביב.

אבישי ברוורמן: את יודעת, לעיתים קורים דברים שמרתקים את הרייטינג ודברים אחרים לא.

אבישי ברוורמן: לכן אין שום קשר בין שכיחות הדברים והדיבורים עליהם.

אבישי ברוורמן: זה לא שייך לגלי צה"ל ולא שייך לשום דבר אחר – משדרים מה שמשדרים.

אבישי ברוורמן: עכשיו אני מסכם – חברת הכנסת מיכל רוזין, הערה של חבר כנסת פייגלין – רצית להעיר או שאתה מוותר?

משה זלמן פייגלין: לא, אני לא מוותר.

אבישי ברוורמן: חברת הכנסת רוזין קודם.

אבישי ברוורמן: בבקשה.

מיכל רוזין: יש לי תחושה שמנצלים נושא שהוא ענייני שצריך לדון בו לעומק וזו מטרתה לש ועדת הכלכלה.

מיכל רוזין: מדובר פה אולי על תחרות, מדובר פה על כל מיני מאוויים סמויים שנמצאים מתחת לשולחן ומקבלים ביטוי לכאורה פוליטי.

משה זלמן פייגלין: את לעולם לא עושה את זה.

אבישי ברוורמן: מעולם לא קרה דבר כזה בפרלמנט.

משה זלמן פייגלין: את לעולם לא עושה את זה – אני אזכיר לך איפה עשית את זה חמש פעמים?

משה זלמן פייגלין: וזה רק כשאני ראיתי אותך עושה את זה, בחייך, תפסיקי את ההתחסדות הזאת.

מיכל רוזין: סליחה, שום התחסדות.

מיכל רוזין: עם כל הכבוד, גם אני הגעתי לפה עכשיו מישיבה - - -

משה זלמן פייגלין: כל דבר אצלך נוגע להתנחלויות: אין כסף בחינוך – התנחלויות.

משה זלמן פייגלין: את עושה את זה כל הזמן.

מיכל רוזין: אני גם מביאה אסמכתאות לכך שהכסף הולך להתנחלויות.

מיכל רוזין: זה שאתה לא מסכים איתי זה משהו אחר.

אבישי ברוורמן: אתם מעלים אחד לשני את הרייטינג, אבל אתה לא צריך – אתה שולט בליכוד ממילא.

מיכל רוזין: אני הגעתי לכאן באיחור – אנא תשמור על זכות הדיבור שלי.

אבישי ברוורמן: את באת באיחור ולא הקשבת למה שאמרנו קודם.

מיכל רוזין: הקשבתי היטב וקיבלתי גם דיווחים מאנשים שהיו פה לאורך כל הדרך.

מיכל רוזין: הגעתי באיחור כי ניהלתי דיון מאוד חשוב עם שר הרווחה בנושא של אנשים חסרי מעמד במדינת ישראל – גם הדברים האלה לא פותחים את מהדורות החדשות בגלי צה"ל, אז מה?

אבישי ברוורמן: אין ספק.

אבישי ברוורמן: ולא בקול ישראל ולא בשום מקום.

<חני לוז: אבל העניין הוא שאת הצד השני משמיעים - - -

אבישי ברוורמן: את לא בזכות דיבור, גברתי.

אבישי ברוורמן: את לא בזכות דיבור ובזה סיימת את דברייך.

אבישי ברוורמן: בבקשה, מיכל.

מיכל רוזין: אני גם יכולה, כשמאלנית מוצהרת, פייגלין מאשים אותי, אני יכולה לומר - -

איציק שמולי: אדוני היושב-ראש, עוד יאשימו גם אותך שאתה לא - - -

אבישי ברוורמן: אני בסדר.

מיכל רוזין: - - שלעיתים גם בעיני הדיון בגלי צה"ל לא מאוזן דווקא לכיוון שלי, אבל זה ממש לא מן העניין.

מיכל רוזין: זה לא הדיון עכשיו - - -

אבישי ברוורמן: אנחנו בחיים לא מאוזנים: בני אדם לא מאוזנים, רשויות לא מאוזנות.

אבישי ברוורמן: רק בימי המשיח יהיה איזון.

מיכל רוזין: - - - אנחנו צריכים לדון לגופו של עניין.

מיכל רוזין: פשוט מצחיק אותי שיושבים פה מרשות השידור ואומרים: זה גוף של הצבא אז לא צריך לאפשר שיהיו בו פרסומות או חסויות.

מיכל רוזין: אבל גוף של המדינה, מהאגרה שלנו, הוא כן.

מיכל רוזין: אם יש החלטה במדינת ישראל שרשת גלי צה"ל ממשיכה להתקיים – צריך לאפשר לה לחיות.

מיכל רוזין: ולאפשר לחיות, זו הדרך.

מיכל רוזין: ולכן צריך לדבר, יושב-ראש הוועדה, צריך לדבר לעניין וצריך לדבר על החסויות וצריך לדבר על הדקות ומה מתאפשר שם ולא מתאפשר שם.

מיכל רוזין: כל הדיון האידאולוגי הוא לא מן העניין.

מיכל רוזין: תודה.

אבישי ברוורמן: המילה האחרונה – אני היום מתבדח כי אני בחוש הומור טוב – המילה האחרונה היא של חבר הכנסת פייגלין.

אבישי ברוורמן: אני עכשיו נותן לחבר הכנסת פייגלין את המילה האחרונה לפני המילה שלי.

אבישי ברוורמן: שמתי לב בבחירות אתמול שהמילה האחרונה בליכוד היא כמעט כולה שלו – אני מקווה שכאן המילה האחרונה היא שלי.

אבישי ברוורמן: בבקשה, חבר הכנסת פייגלין.

משה זלמן פייגלין: אל תיתן לי כוחות שאין לי.

משה זלמן פייגלין: אני מאמץ את ההמלצה של חברת הכנסת רוזין – אני לא אדבר מילה אחת על אידאולוגיה.

משה זלמן פייגלין: מה יוצר את הבעיה?

משה זלמן פייגלין: את הבעיה יוצר - - -

מיכל רוזין: בסוף אתה מקשיב לי, אתה רואה?

מיכל רוזין: אתה מקשיב לקול ההיגיון.

משה זלמן פייגלין: אני תמיד מקשיב לך ופעמים רבות את אומרת דברי חוכמה.

משה זלמן פייגלין: הבעיה היא שהתחנות שקיבלו זיכיונות מרגישות מאוימות כי נוצרת תחרות כאילו לא הוגנת, וכאן אחד משורשי הבעיה.

משה זלמן פייגלין: קודם דיברתי על הנושא של צבא ושידור, שאלו דברים שסותרים אחד את השני, כאן אני מדבר על צד אחר לחלוטין של עניין החירות.

משה זלמן פייגלין: תחנות לא צריכות לקבל מהמדינה זיכיונות – הן צריכות לקבל מהמדינה רישיונות, זה הכול.

משה זלמן פייגלין: לשלם כסף ולקבל תדר.

משה זלמן פייגלין: אם יעברו על החוק, אני יודע מה, הוצאת שם רע או מה שלא יהיה – תשלח אותם לכלא, זה הכול ואז ממילא תיפתר הבעיה הזו.

אבישי ברוורמן: אני מודה לכם, רבותי.

אבישי ברוורמן: אני קודם כל מודה על הדיון שעבר פה על כל הנושאים – בישיבה הבאה שתתקיים אחרי - - -

ישראל אייכלר: ירון דקל לא עונה?

אבישי ברוורמן: סליחה.

אבישי ברוורמן: מה אני עשיתי?

עליזה לביא: עכשיו אתה חייב לי, אתה רואה?

אבישי ברוורמן: בבקשה, מר דקל.

אבישי ברוורמן: אם אני שכחתי, זה כיוון שאתה כבר לא ברשת ב'.

ישראל אייכלר: ירון, אתה מרגיש מה זה סתימת פיות?

אבישי ברוורמן: ירון, סליחה.

אבישי ברוורמן: תתייחס וכמובן שאנחנו לא נדון בתקנות.

<ירון דקל: אדוני היושב-ראש וחברי הכנסת, אני רוצה להתייחס ממש בקצרה לכמה מהנושאים שעלו כאן.

<ירון דקל: קודם כל, מדובר באמת בתקנות.

<ירון דקל: דבר שני, גלי צה"ל לא פועלת בחלל.

<ירון דקל: זאת אומרת, העובדה שהוראת השעה פקעה ואין כרגע חוק – זה לא אומר שתחנת גלי צה"ל לא כפופה להוראות הפיקוד העליון של צבא ההגנה לישראל.

<ירון דקל: נכון שזה לא חוק של הכנסת, רק הוראות הפיקוד העליון של צבא ההגנה ישראל – אבל גם הן מתקבלות בהליך מסודר.

<ירון דקל: שם כתוב מה המטרת התחנה, למי היא פונה, מהן גבולות הגזרה שלה.

<ירון דקל: המחשבה שיש כאן איזה ואקום וגלי צה"ל משייטת כענן היא איננה נכונה – יש חוקים במדינת ישראל, יש תקנות במדינת ישראל, יש צבא ולצה"ל יש גם הוראות פיקוד עליון.

<ירון דקל: זאת אומרת, אנחנו כן כפופים וכן עובדים על פי סדר.

<ירון דקל: גם החסויות שמשודרות כפופות למשרד הביטחון ועוברות את הבקרה של משרד הביטחון.

<ירון דקל: יש לנו הרבה מאוד איסורים.

<ירון דקל: אנחנו בשום אופן לא נמצאים במגרש של רשת ב' עם הפרסומות שמשדרת רשת ב', ודאי לא במקום שנמצא הרדיו האזורי, כי ידינו במידה רבה קשורות כיוון שאנחנו תחנה צבאית, וזה בסדר גמור – אנחנו לא מבקשים לפתוח את הכבלים של תחנת גלי צה"ל.

<ירון דקל: אז קודם כל, רק כדי לסבר את האוזן, יש עלינו פיקוח, הרבה מאוד פיקוח: מבקר מערכת הביטחון, מבקר המדינה, עם דוחות שאנחנו מתקנים אותם.

<ירון דקל: זה קיים, זה נמצא, אנחנו כפופים לחוק ולצבא במדינת ישראל.

<ירון דקל: דבר שני, אני רוצה להתייחס ממש במילה או שתיים לגבי מה שהעירה חברת הכנסת שקד וגם לשאלות של חברי כנסת אחרים.

<ירון דקל: קודם כל, אמרתי בפתח דברי שאני לא מכמת את מספר הדקות של שידורים צבאיים.

<ירון דקל: באקטואליה משדרים המון שידורים שנוגעים לצבא ולביטחון, אבל אף אחד לא ימדוד אותם.

<ירון דקל: אני למדתי ככתב פוליטי שכשחבר הכנסת לשעבר בני בגין, שהיה נואם פעמים ספורות במליאה – הוא לא היה נואם רבות – חברי הכנסת היו נכנסים כולם, וגם העיתונאים, לשמוע מה יש לבני בגין לומר.

<ירון דקל: למה אני משווה את זה?

<ירון דקל: יש פרויקט הנצחה של גלי צה"ל, ששמו "עוד מעט נהפוך לשיר" שלוקחים שירים של חללים ונותנים לעידן רייכל ולקורין אלאל להפוך אותם לשירים שאחר כך שרים אותם גם בני נוער, אני חושב שזה פרויקט הנצחה שלא ניתן למדוד אותו אם הוא עולה על 5% או נכנס ל-7% אולי הוא בכלל מגדיל אותנו ל-25%.

<ירון דקל: זה פרויקט יוצא מן הכלל שגלי צה"ל יזמה אותו והיא חתומה עליו ואין מי שלא מכיר אותו.

<ירון דקל: אז למדוד את זה בדקות, ואני אומר את זה גם אישית לחברת הכנסת שקד.

<ירון דקל: לחבר הכנסת אייכלר, תראה, אני אומר כאן שגלי צה"ל איננה תחנה שמסיתה, ודאי היא לא תחנה אנטי דתית או אנטי חרדית.

<ירון דקל: אני לא אבדוק מי הולך להרצות באיזה מקום – אני חושב שאפשר להרצות בפני ארגונים חרדיים, רפורמיים.

<ירון דקל: כמו שאני שומע בגלי צה"ל, מקומך לא נפקד, חבר הכנסת אייכלר - - -

ישראל אייכלר: ציינתי את זה.

<ירון דקל: השאלה היא, המבחן הוא, אם אנחנו נותנים ביטוי לעמדותיך, לעמדותיו של חבר הכנסת פייגלין וגם לחברת הכנסת מיכל רוזין ולחבר הכנסת שמולי – אני חושב שכן.

ישראל אייכלר: בהחלט כן.

<ירון דקל: בבחירות האחרונות, וזה רק היה לפני שלושה-ארבעה חודשים, אני חושב שהוכח שגלי צה"ל, למרות כל מה שאומרים עליה, בסופו של דבר הייתה תחנה פלורליסטית שאפשרה למגוון הדעות, בלי להיות מחויבת לא לקו פוליטי מסוים, לא לבעלי הון מסוימים, אלא אפשרה לכולם להביע את עמדותיהם כדי שהציבור ישמע, יאזין ויקלוט.

<ירון דקל: אף אחד לא נתן לי הוראה - - -

ישראל אייכלר: תתייחס בבקשה לאותן תכניות שמוגשות על-ידי אנשים שלא מגלים גילוי נאות מאיפה הם באים.

ישראל אייכלר: זה מה שאני שאלתי.

<ירון דקל: אני לא רוצה להיכנס לשמות, ואני לא התייחסתי כאן לשמות – נאמרו כאן שמות.

<ירון דקל: אני חושב ששדרי גלי צה"ל עושים את מלאכתם העיתונאית הטובה, ואם יש טענות על רפורמות שידוריות, כפי שחברת כנסת איילת שקד העבירה, הדברים האלה נקלטים ונשמעים גם על-ידי.

<ירון דקל: בשורה התחתונה – אלה הן תקנות.

<ירון דקל: אני רוצה לסיים את דברי בציטוט מתוך דברי ימי הכנסת.

<ירון דקל: היו הרבה ועדות שבדקו גם את גלי צה"ל וגם את השידור הציבורי במדינת ישאל.

<ירון דקל: בדוח צוקרמן – הייתה ועדת צוקרמן - - -

אבישי ברוורמן: ארנון צוקרמן היה מנכ"ל רשות השידור, היה גם נשיא בצלאל.

<ירון דקל: הוא כתב ככה על גלי צה"ל, ואני חושב שהדברים האלה מהדהדים גם היום: אם יהיה צורך לבחון היום הקמת תחנה כזו, אין ספק כי המלצתנו הייתה שלא להקימה.

<ירון דקל: אך היות שהשאלה היא: האם להשאיר את התחנה פועלת ומשדרת?

<ירון דקל: יש לבחון את השאלה על רקע המצב הקיים ולא בחלל ריק, על רקע הצלחתה של התחנה, העניין הציבורי הגדול בה, איכות שידוריה, תרומתה הייחודית לתקשורת בישראל, ותוך שלוקחים בחשבון את אופי השידורים הניחנים במקצועיות, פתיחות, אמינות וחוסר משוא פנים, וכמובל בלא להתעלם מעלותה הנמוכה יחסית – נראה לוועדה כי במצב הנוכחי התועלת של גל"צ עולה על העלות ועל הנזק, אם הוא בכלל קיים, שנגרמים כתוצאה משידוריה.

<ירון דקל: סוף ציטוט מוועדת צוקרמן כפי שמובאת בדברי ימי הכנסת ובכך החלטתי לסיים את דברי.

<ירון דקל: אני מאוד מודה לכם על ההקשבה ועל שיתוף הפעולה.

אבישי ברוורמן: מר דקל, תודה לך.

אבישי ברוורמן: ההערה, חבר הכנסת אייכלר, חבר הכנסת פייגלין, היא בדיוק כמו שאמרתי: טוב להם לגלי צה"ל שלא נבראו משנבראו, אך משנבראו – טוב להם שנבראו משלא נבראו.

אבישי ברוורמן: אנחנו כמובן מחכים למעבר החוק ואנחנו נדון בתקנות בישיבה הבאה.

אבישי ברוורמן: אני מודה לכם, תודה רבה.

אבישי ברוורמן: הישיבה נעולה.